Қазақстан Республикасының Конституциясы

(1995 жылғы 30 тамызда республикалық референдумда қабылданды)

(2022.19.09. берілген [***өзгерістер мен толықтыруларымен***](http://online.zakon.kz/Document/?doc_id=62005029))

ҚР Конституциясының конституциялық заңдарды және заңдарды қабылдау тәртібін, сондай-ақ Конституциялық Соттың қызметін айқындайтын ережелері 2023 ж. 1 қаңтардан бастап [*қолданысқа енгізілді*](http://online.zakon.kz/Document/?doc_id=35171532#sub_id=20000)

Конституцияның [*күшіне енген*](http://online.zakon.kz/Document/?doc_id=38623503#sub_id=900000) күні - 1995 ж. 5 қыркүйекте

*[I бөлім. Жалпы ережелер](%22%20%5Cl%20%22sub10000)*

[*II бөлім. Адам және азамат*](#sub100000)

[*III бөлім. Президент*](#sub400000)

[*IV бөлім. Парламент*](#sub490000)

[*V бөлім. Үкімет*](#sub640000)

[*VI бөлім. Конституциялық Сот*](#sub710000)

[*VII бөлім. Соттар және сот төрелiгi. Прокуратура. Адам құқықтары жөніндегі уәкіл*](#sub750000)

[*VIII бөлім. Жергілікті мемлекеттік басқару және өзін-өзі басқару*](#sub850000)

[*IX Бөлім. Қорытынды және өтпелі ережелер*](#sub900000)

***Бiз, ортақ тарихи тағдыр бiрiктiрген Қазақстан халқы, байырғы қазақ жерiнде мемлекеттілік құра отырып, өзiмiздi еркiндiк, теңдiк және татулық мұраттарына берiлген бейбiтшiл азаматтық қоғам деп ұғына отырып, дүниежүзiлiк қоғамдастықта лайықты орын алуды тiлей отырып, қазiргi және болашақ ұрпақтар алдындағы жоғары жауапкершiлiгiмiздi сезiне отырып, өзiмiздiң егемендiк құқығымызды негiзге ала отырып, осы Конституцияны қабылдаймыз.***

I БӨЛIМ

ЖАЛПЫ ЕРЕЖЕЛЕР

1-бап

1. Қазақстан Республикасы өзiн демократиялық, зайырлы, құқықтық және әлеуметтiк мемлекет ретiнде орнықтырады, оның ең қымбат қазынасы - адам және адамның өмiрi, құқықтары мен бостандықтары.

ҚР Конституциялық Кеңесінің 21.12.01 ж. № 18/2 [*қаулысымен*](http://online.zakon.kz/Document/?doc_id=51026686), ҚР Конституциялық Кеңесінің 2005 жылғы 29 сәуірдегі № 3 [*қаулысымен*](http://online.zakon.kz/Document/?doc_id=30013792) берілген түсініктемені қараңыз

2. Республика қызметiнiң түбегейлi принциптерi: қоғамдық татулық пен саяси тұрақтылық; бүкiл халықтың игiлiгiн көздейтiн экономикалық даму; қазақстандық патриотизм; мемлекет өмiрiнiң аса маңызды мәселелерiн демократиялық әдiстермен, оның iшiнде республикалық референдумда немесе Парламентте дауыс беру арқылы шешу.

2-бап

1. Қазақстан Республикасы - президенттiк басқару нысанындағы бiртұтас мемлекет.

2. Республиканың егемендiгi оның бүкiл аумағын қамтиды. Мемлекет өз аумағының тұтастығын, қол сұғылмауын және бөлiнбеуiн қамтамасыз етедi.

ҚР Конституциялық кеңесінің 2003 жылғы 23 сәуірдегі № 4 [*қаулысымен*](http://online.zakon.kz/Document/?doc_id=51039574) берілген түсініктемені қараңыз

2007.21.05. [*№ 254-III*](http://online.zakon.kz/Document/?doc_id=30104598) ҚР Заңымен (бұр. [*ред*](http://online.zakon.kz/Document/?doc_id=30104618#sub_id=20300). қара); 2019 ж. 23.03. № 238-VІ ҚР [*Заңымен*](http://online.zakon.kz/Document/?doc_id=35461807) ([*бұр. ред. қара*](http://online.zakon.kz/Document/?doc_id=34284949#sub_id=20300)); 2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420) (2022 ж. 19 қыркүйектен бастап қолданысқа енгізілді) ([*бұр. ред. қара*](http://online.zakon.kz/Document/?doc_id=32029845#sub_id=20300)) 3-тармақ жаңа редакцияда

3. Республиканың [әкімшілік-аумақтық құрылысы](http://online.zakon.kz/Document/?doc_id=51007265), оның [елордасының мәртебесі](http://online.zakon.kz/Document/?doc_id=30114594) заңмен белгіленеді. Қазақстанның елордасы Астана қаласы болып табылады.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033) 3-1-тармақпен толықтырылды; 2019 ж. 23.03. № 238-VІ ҚР [*Заңымен*](http://online.zakon.kz/Document/?doc_id=35461807) ([*бұр. ред. қара*](http://online.zakon.kz/Document/?doc_id=34284949#sub_id=20301)); 2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420) (2022 ж. 19 қыркүйектен бастап қолданысқа енгізілді) ([*бұр. ред. қара*](http://online.zakon.kz/Document/?doc_id=32029845#sub_id=20301)) 3-1-тармақ өзгертілді

3-1. Астана қаласының шегінде конституциялық заңға сәйкес қаржы саласында ерекше құқықтық режим белгіленуі мүмкін.

4. Қазақстан Республикасы және Қазақстан атауларының мәнi барабар.

3-бап

1. Мемлекеттік билiктiң бiрден-бiр бастауы - халық.

2. Халық билiктi тiкелей республикалық [референдум](http://online.zakon.kz/Document/?doc_id=51009732) және еркiн сайлау арқылы жүзеге асырады, сондай-ақ өз билiгiн жүзеге асыруды мемлекеттік органдарға бередi.

3. Қазақстан Республикасында билiктi ешкiм де иемденiп кете алмайды. Билiктi иемденiп кетушiлiк заң бойынша қудаланады.

Халық пен мемлекет атынан билiк жүргiзуге Республика Президентінің, сондай-ақ өзiнiң конституциялық өкiлеттiгi шегiнде Парламенттiң құқығы бар. Республика Үкіметі мен өзге де мемлекеттік органдар мемлекет атынан оларға берiлген өкiлеттiктерi шегiнде ғана билiк жүргiзедi.

4. Республикада мемлекеттік билiк бiртұтас, ол Конституция мен заңдар негiзiнде заң шығарушы, атқарушы және сот тармақтарына бөлiну, олардың тежемелiк әрi тепе-теңдiк жүйесiн пайдалану арқылы, өзара iс-қимыл жасау принципiне сәйкес жүзеге асырылады.

4-бап

2022 ж. 08.06. ҚР [*Заңымен*](http://online.zakon.kz/Document/?doc_id=35171532) 1-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=40000))

1. Қазақстан Республикасында қолданылатын құқық Конституцияның, соған сәйкес заңдардың, өзге де [нормативтiк құқықтық актiлердiң](http://online.zakon.kz/Document/?doc_id=51009108), халықаралық шарттары мен Республиканың [басқа да мiндеттемелерiнiң](http://online.zakon.kz/Document/?doc_id=30527023#sub_id=400), сондай-ақ Республика Конституциялық Сотының және Жоғарғы Соты нормативтiк қаулыларының нормалары болып табылады.

«Қазақстан Республикасы халықаралық шарттарының нормаларын қолдану туралы» ҚР Жоғарғы Сотының 2008 жылғы 10 шілдедегі № 1 [***Нормативтік Қаулысымен***](http://online.zakon.kz/Document/?doc_id=30197911) берілген түсініктемені, ҚР Конституциялық Кеңестің 1996 жылғы 28 қазандағы № 6/2  [***Қаулысын***](http://online.zakon.kz/Document/?doc_id=30101412) және ҚР Конституциялық Кеңестiң 1997 жылғы 6 наурыздағы № 3 [***Қаулысын***](http://online.zakon.kz/Document/?doc_id=51008352)  қараңыз

2. Конституцияның ең жоғары заңды күшi бар және Республиканың бүкiл аумағында ол тiкелей қолданылады.

ҚР Конституциялық Кеңесінің 2009 жылғы 5 қарашадағы № 6 [***Нормативтік қаулысын***](http://online.zakon.kz/Document/?doc_id=30527023), ҚР Конституциялық Кеңесінің 2006 жылғы 18 мамырдағы № 2 [***Қаулысын***](http://online.zakon.kz/Document/?doc_id=30060358), ҚР Конституциялық кеңесінің 2000 жылғы 11 қазандағы № 18/2 [***Қаулысын***](http://online.zakon.kz/Document/?doc_id=31106459) қараңыз

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=4) 3-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=40300))

3. [Республика бекіткен](http://online.zakon.kz/Document/?doc_id=30013155#sub_id=110000) халықаралық шарттардың Республика заңдарынан басымдығы болады. Қазақстан қатысушысы болып табылатын халықаралық шарттардың Қазақстан Республикасының аумағында қолданылу тәртібі мен талаптары Республиканың заңнамасында айқындалады.

ҚР Конституциялық Кеңесінің 2009 жылғы 5 қарашадағы № 6 [***Нормативтік қаулысымен***](http://online.zakon.kz/Document/?doc_id=30527023), ҚР Конституциялық Кеңесінің 2006 жылғы 18 мамырдағы № 2 [***Қаулысын***](http://online.zakon.kz/Document/?doc_id=30060358) берілген түсініктемені қараңыз

4. Барлық заңдар, Республика қатысушысы болып табылатын халықаралық шарттар жарияланады. Азаматтардың құқықтарына, бостандықтары мен мiндеттерiне қатысты нормативтiк құқықтық актiлердi ресми түрде жариялау оларды қолданудың мiндеттi шартты болып табылады.

5-бап

2007.21.05. [***№ 254-III***](http://online.zakon.kz/Document/?doc_id=30104598#sub_id=200) ҚР Заңымен 1-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=50000). қара)

1. Қазақстан Республикасында идеологиялық және саяси әр-алуандылық танылады. Мемлекеттік органдарда партия ұйымдарын құруға жол берiлмейдi.

2007.21.05. [***№ 254-III***](http://online.zakon.kz/Document/?doc_id=30104598#sub_id=200) ҚР Заңымен 2-тармақ өзгертілді (бұр. [**ред**](http://online.zakon.kz/Document/?doc_id=30104618#sub_id=50200). қара)

2. Қоғамдық бiрлестiктер заң алдында бiрдей. Қоғамдық бiрлестiктер iсiне мемлекеттiң және мемлекет iсiне қоғамдық бiрлестiктердiң заңсыз араласуына, қоғамдық бiрлестiктерге мемлекеттік органдардың қызметiн жүктеуге жол берiлмейдi.

Қазақстан Республикасы Конституциялық Кеңесінің 2005 жылғы 31 қаңтардағы № 1 [*қаулысымен*](http://online.zakon.kz/Document/?doc_id=51052849) берілген түсініктемені қараңыз

3. Мақсаты немесе iс-әрекетi Республиканың конституциялық құрылысын күштеп өзгертуге, оның тұтастығын бұзуға, мемлекет қауiпсiздiгiне нұқсан келтiруге, әлеуметтiк, нәсiлдiк, ұлттық, дiни, тектiк-топтық және рулық араздықты қоздыруға бағытталған қоғамдық бiрлестiктер құруға және олардың қызметiне, сондай-ақ заңдарда көзделмеген әскерилендiрiлген құрамалар құруға тыйым салынады.

4. Республикада басқа мемлекеттердiң саяси партиялары мен кәсiптiк одақтарының, дiни негiздегi партиялардың қызметiне, сондай-ақ саяси партиялармен кәсiптiк одақтарды шетелдiк заңды тұлғалар мен азаматтардың, шет мемлекеттер мен халықаралық ұйымдардың қаржыландыруына жол берiлмейдi.

ҚР Конституциялық Кеңесінің 07.06.00 ж. № 4/2 [***қаулысымен***](http://online.zakon.kz/Document/?doc_id=51018431) берілген түсініктемені қараңыз

5. Шетелдiк дiни бiрлестiктердiң Республика аумағындағы қызметi, сондай-ақ шетелдiк дiни орталықтардың Республикадағы дiни бiрлестiктер басшыларын тағайындауы Республиканың тиiстi мемлекеттік органдарымен келiсу арқылы жүзеге асырылады.

6-бап

1. Қазақстан Республикасында мемлекеттік меншiк пен жеке меншiк танылады және бiрдей қорғалады.

2. Меншiк мiндет жүктейдi, оны пайдалану сонымен қатар қоғам игiлiгіне де қызмет етуге тиiс. Меншiк субъектiлерi мен объектiлерi, меншiк иелерiнiң өз құқықтарын жүзеге асыру көлемi мен шектерi, оларды қорғау кепiлдiктерi [заңмен](http://online.zakon.kz/Document/?doc_id=51006061#sub_id=1870000) белгiленедi.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=6) 3-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=60300))

3. Жер және оның қойнауы, су көздері, өсімдіктер мен жануарлар дүниесі, басқа да табиғи ресурстар халыққа тиесілі. Халық атынан меншік құқығын мемлекет жүзеге асырады. Жер, сондай-ақ заңда белгіленген негіздерде, шарттар мен шектерде жеке меншікте де болуы мүмкін.

Қазақстан Республикасы Конституциялық Кеңесі 2000 жылғы 13 сәуірдегі № 2/2 [*қаулысымен*](http://online.zakon.kz/Document/?doc_id=51017765), Қазақстан Республикасы Конституциялық кеңесінің 2003 жылғы 23 сәуірдегі № 4 [*қаулысымен*](http://online.zakon.kz/Document/?doc_id=51039574) берілген түсініктемені қараңыз

7-бап

1. Қазақстан Республикасындағы мемлекеттік тiл - қазақ тілі.

2. Мемлекеттік ұйымдарда және жергiлiктi өзiн-өзi басқару органдарында орыс тілі ресми түрде қазақ тілімен тең қолданылады.

3. Мемлекет Қазақстан халқының тiлдерiн үйрену мен дамыту үшiн [жағдай туғызуға қамқорлық](http://online.zakon.kz/Document/?doc_id=51008034) жасайды.

8-бап

Қазақстан Республикасы халықаралық құқықтың принциптерi мен нормаларын құрметтейдi, мемлекеттер арасында ынтымақтастық пен тату көршiлiк қарым-қатынас жасау, олардың теңдiгi мен бiр-бiрiнiң iшкi iстерiне араласпау, халықаралық дауларды бейбiт жолмен шешу саясатын жүргiзедi, қарулы күштi бiрiншi болып қолданудан бас тартады.

Қазақстан Республикасы Конституциялық Кеңесінің 2006 жылғы 18 мамырдағы № 2 [*қаулысын*](http://online.zakon.kz/Document/?doc_id=30060358), Қазақстан Республикасы Конституциялық кеңесінің 2003 жылғы 23 сәуірдегі № 4 [*қаулысын*](http://online.zakon.kz/Document/?doc_id=51039574) қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=300) ҚР Заңымен 9-бап өзгертілді (бұр. [***ред***](http://online.zakon.kz/Document/?doc_id=30104618#sub_id=90000). қара)

9-бап

Қазақстан Республикасының мемлекеттік рәміздері - Туы, Елтаңбасы және Гимнi бар. Олардың сипаттамасы және ресми пайдаланылу тәртібі конституциялық заңмен белгiленедi.

II БӨЛIМ

АДАМ ЖӘНЕ АЗАМАТ

10-бап

1. Қазақстан Республикасының азаматтығы заңға сәйкес алынады және тоқтатылады, ол қандай негiзде алынғанына қарамастан, бiрыңғай және тең болып табылады.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=10) 2-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=100200))

2. Республиканың азаматын азаматтығынан, өзінің азаматтығын өзгерту құқығынан айыруға, сондай-ақ оны Қазақстаннан тыс жерлерге аластауға болмайды. Азаматтықтан айыруға террористік қылмыстар жасағаны, сондай-ақ Қазақстан Республикасының өмірлік маңызы бар мүдделеріне өзге де ауыр зиян келтіргені үшін соттың шешімімен ғана жол беріледі.

3. Республика азаматының басқа мемлекеттiң азаматтығында болуы танылмайды.

Қазақстан Республикасы Конституциялық Кеңесінің 2003 жылғы 1 желтоқсандағы № 12 [*қаулысымен*](http://online.zakon.kz/Document/?doc_id=51045282) берілген түсініктемені қараңыз

11-бап

1. Республиканың халықаралық шарттарында өзгеше белгiленбесе, Қазақстан Республикасының азаматын шет мемлекетке беруге болмайды.

2. Республика өзiнiң одан тыс жерлерде жүрген азаматтарын қорғауға және оларға қамқорлық жасауға кепiлдiк бередi.

12-бап

1. Қазақстан Республикасында Конституцияға сәйкес адам құқықтары мен бостандықтары танылады және оларға кепiлдiк берiледi.

2. Адам құқықтары мен бостандықтары әркiмге тумысынан жазылған, олар абсолюттi деп танылады, олардан ешкiм айыра алмайды, заңдар мен өзге де нормативтiк құқықтық актiлердiң мазмұны мен қолданылуы осыған қарай анықталады.

Қазақстан Республикасының Конституциялық Кеңестің 1996 жылғы 28 қазандағы № 6/2 [*қаулысымен*](http://online.zakon.kz/Document/?doc_id=30101412) берілген түсініктемені қараңыз

3. Республиканың азаматы өзiнiң азаматтығына орай құқықтарға ие болып, мiндеттер атқарады.

4. Конституцияда, заңдарда және халықаралық шарттарда өзгеше көзделмесе, шетелдiктер мен азаматтығы жоқ адамдар Республикада азаматтар үшiн белгiленген құқықтар мен бостандықтарды пайдаланады, сондай-ақ мiндеттер атқарады.

5. Адамның және азаматтың өз құқықтары мен бостандықтарын жүзеге асыруы басқа адамдардың құқықтары мен бостандықтарын бұзбауға, конституциялық құрылыс пен қоғамдық имандылыққа нұқсан келтiрмеуге тиiс.

Қазақстан Республикасы Конституциялық Кеңесінің 2003 жылғы 1 желтоқсандағы № 12 [*қаулысымен*](http://online.zakon.kz/Document/?doc_id=51045282) берілген түсініктемені қараңыз

13-бап

1. Әркiмнiң құқық субъектiсi ретiнде танылуына құқығы бар және өзiнiң құқықтары мен бостандықтарын, қажеттi қорғанысты қоса алғанда, заңға қайшы келмейтiн барлық тәсiлдермен қорғауға хақылы.

2. Әркiмнiң өз құқықтары мен бостандықтарының сот арқылы қорғалуына құқығы бар.

ҚР Конституциялық Кеңесі 1999 жылғы 29 наурыздағы № 7/2 [*Қаулысын*](http://online.zakon.kz/Document/?doc_id=51013005), Қазақстан Республикасы Жоғарғы Сотының 2016 жылғы 15 қаңтардағы № 1 [*нормативтік қаулысын*](http://online.zakon.kz/Document/?doc_id=38948636), «Қазақстан Республикасының сот жүйесі мен судьяларының мәртебесі туралы» 2000 жылғы 25 желтоқсандағы Қазақстан Республикасы Конституциялық заңының 44-бабы 4-тармағының, 44-1-бабы 3-тармағының және «Қазақстан Республикасының Жоғары Сот Кеңесі туралы» 2015 жылғы 4 желтоқсандағы Қазақстан Республикасы Заңының 24-бабы 1-тармағының Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 21 сәуірдегі № 10 [*нормативтік қаулысын*](http://online.zakon.kz/Document/?doc_id=36386137), 2014 жылғы 4 шілдедегі Қазақстан Республикасы Қылмыстық-процестік кодексінің 484-бабы екінші бөлігі 1) тармағының және Қазақстан Республикасы Жоғарғы Сотының «Қылмыстық істерді кассациялық тәртіппен қарауды регламенттейтін заңнаманы қолдану туралы» 2022 жылғы 10 наурыздағы № 2 нормативтік қаулысының 2-тармағы үшінші абзацының Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 14 шілдедегі № 21-НҚ [*нормативтік қаулысын*](http://online.zakon.kz/Document/?doc_id=37488897) қараңыз

3. Әркiмнiң біліктi заң көмегiн алуға құқығы бар. Заңда көзделген реттерде заң көмегi тегiн көрсетiледi.

«2014 жылғы 4 шілдедегі Қазақстан Республикасы Қылмыстық-процестік кодексінің 482-бабының Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 25 қыркүйектегі № 29-НҚ [*нормативтік қаулысын*](http://online.zakon.kz/Document/?doc_id=39440883), Қазақстан Республикасы Конституциялық Кеңесінің 2021 жылғы 4 маусымдағы № 1 [*нормативтік қаулысын*](http://online.zakon.kz/Document/?doc_id=34365078) қараңыз

14-бап

1. Заң мен сот алдында жұрттың бәрi тең.

Қазақстан Республикасы Конституциялық Кеңесінің 2005 жылғы 31 қаңтардағы № 1 [*қаулысымен*](http://online.zakon.kz/Document/?doc_id=51052849), Қазақстан Республикасы Конституциялық  Кеңесі 1999 жылғы 29 наурыздағы № 7/2  [*қаулысымен*](http://online.zakon.kz/Document/?doc_id=51013005), 2014 жылғы 4 шілдедегі Қазақстан Республикасы Қылмыстық-процестік кодексінің 484-бабы екінші бөлігі 1) тармағының және Қазақстан Республикасы Жоғарғы Сотының «Қылмыстық істерді кассациялық тәртіппен қарауды регламенттейтін заңнаманы қолдану туралы» 2022 жылғы 10 наурыздағы № 2 нормативтік қаулысының 2-тармағы үшінші абзацының Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 14 шілдедегі № 21-НҚ [*нормативтік қаулысымен*](http://online.zakon.kz/Document/?doc_id=37488897) берілген түсініктемелерді қараңыз

2. Тегiне, әлеуметтiк, лауазымдық және мүлiктiк жағдайына, жынысына, нәсiлiне, ұлтына, тіліне, дiнге көзқарасына, нанымына, тұрғылықты жерiне байланысты немесе кез келген өзге жағдаяттар бойынша ешкiмдi ешқандай кемсiтуге болмайды.

Қазақстан Республикасының Конституциялық Кеңесі 1999 жылғы 10 наурыздағы № 2/2 [*қаулысымен*](http://online.zakon.kz/Document/?doc_id=51012617), Қазақстан Республикасының Конституциялық Кеңесiнің 2001 жылғы 9 шілде № 11/2 [*қаулысымен*](http://online.zakon.kz/Document/?doc_id=51023999) берілген түсініктемелерді қараңыз

15-бап

1. Әркiмнiң өмiр сүруге құқығы бар.

2007.21.05. [***№ 254-III***](http://online.zakon.kz/Document/?doc_id=30104598#sub_id=400) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=150200). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=15) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=150200)) 2-тармақ жаңа редакцияда

2. Ешкімнің өз бетінше адам өмірін қиюға хақысы жоқ. Өлім жазасына тыйым салынады.

 Қазақстан Республикасы Конституциялық Кеңесінің 2006 жылғы 13 шілдедегі № 4 [*қаулысымен*](http://online.zakon.kz/Document/?doc_id=30063231), Қазақстан Республикасы Конституциялық Кеңесінің 2003 жылғы 30 қаңтардағы № 10 [*қаулысымен*](http://online.zakon.kz/Document/?doc_id=51036288), Қазақстан Республикасы Конституциялық Кеңесінің 2020 жылғы 15 желтоқсандағы № 4 [*нормативтік қаулысымен*](http://online.zakon.kz/Document/?doc_id=32051267) берілген түсініктемелерді қараңыз

16-бап

1. Әркiмнiң өзiнiң жеке басының бостандығына құқығы бар.

2007.21.05. [***№ 254-III***](http://online.zakon.kz/Document/?doc_id=30104598#sub_id=500) ҚР Заңымен 2-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=160200). қара)

2. Заңда көзделген реттерде ғана және тек қана соттың санкциясымен тұтқындауға және қамауда ұстауға болады, тұтқындалған адамға шағымдану құқығы беріледі. Соттың санкциясынсыз адамды жетпіс екі сағаттан аспайтын мерзімге ұстауға болады.

3. Ұсталған, тұтқындалған, қылмыс жасады деп айып тағылған әрбiр адам сол ұсталған, тұтқындалған немесе айып тағылған кезден бастап адвокаттың (қорғаушының) көмегiн пайдалануға құқылы.

17-бап

1. Адамның қадiр-қасиетiне қол сұғылмайды.

2. Ешкiмдi азаптауға, оған зорлық-зомбылық жасауға, басқадай қатыгездiк немесе адамдық қадiр-қасиетiн қорлайтындай жәбiр көрсетуге не жазалауға болмайды.

18-бап

1. Әркiмнiң жеке өмiрiне қол сұғылмауына, өзiнiң және отбасының құпиясы болуына, ар-намысы мен абыройлы атының қорғалуына құқығы бар.

«Бұқаралық ақпарат құралдары туралы» 1999 жылғы 23 шілдедегі Қазақстан Республикасы Заңының 14-бабы 1-1-тармағы 3) тармақшасының Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 21 сәуірдегі № 11 [*нормативтік қаулысын*](http://online.zakon.kz/Document/?doc_id=37194492) қараңыз

2. Әркiмнiң өзiнiң жеке салымдары мен жинаған қаражатының, жазысқан хаттарының, телефон арқылы сөйлескен сөздерiнiң, почта, телеграф арқылы және басқа жолдармен алысқан хабарларының құпиялылығы сақталуына құқығы бар. Бұл құқықты шектеуге заңда тiкелей белгiленген реттер мен тәртiп бойынша ғана жол берiледi.

Қазақстан Республикасы Конституциялық Кеңесінің 2009 жылғы 20 тамыздағы № 5 [*нормативтік қаулысымен*](http://online.zakon.kz/Document/?doc_id=30476087) берілген түсініктемелерді қараңыз

3. Мемлекеттік органдар, қоғамдық бiрлестiктер, лауазымды адамдар және бұқаралық ақпарат құралдары әрбiр азаматқа өзiнiң құқықтары мен мүдделерiне қатысты құжаттармен, шешiмдермен және ақпарат көздерiмен танысу мүмкiндiгiн қамтамасыз етуге мiндеттi.

Қазақстан Республикасы Конституциялық Кеңесінің 2009 жылғы 20 тамыздағы № 5 [*нормативтік қаулысымен*](http://online.zakon.kz/Document/?doc_id=30476087#sub_id=304) берілген түсініктемелерді қараңыз

19-бап

1. Әркiм өзiнiң қай ұлтқа, қай партияға және қай дiнге жататынын өзi анықтауға және оны көрсету-көрсетпеуге хақылы.

2. Әркiмнiң ана тілі мен төл мәдениетiн пайдалануға, қарым-қатынас, тәрбие, оқу және шығармашылық тілін еркiн таңдап алуға құқығы бар.

20-бап

1. Сөз бен шығармашылық еркiндiгiне кепiлдiк берiледi. Цензураға тыйым салынады.

2. Әркiмнiң заң жүзiнде тыйым салынбаған кез келген тәсiлмен еркiн ақпарат алуға және таратуға құқығы бар. Қазақстан Республикасының мемлекеттік құпиясы болып табылатын мәлiметтер тiзбесi заңмен белгiленедi.

Қазақстан Республикасы Конституциялық Кеңесінің 2004 жылғы 21 сәуірдегі № 4 [*қаулысымен*](http://online.zakon.kz/Document/?doc_id=51047581), Қазақстан Республикасы Конституциялық Кеңесінің 2015 жылғы 18 мамырдағы № 3 [*нормативтік қаулысымен*](http://online.zakon.kz/Document/?doc_id=32481909) берілген түсініктемелерді қараңыз

3. Республиканың конституциялық құрылысын күштеп өзгертудi, оның тұтастығын бұзуды, мемлекет қауiпсiздiгiне нұқсан келтiрудi, соғысты, әлеуметтiк, нәсiлдiк, ұлттық, дiни, тектiк-топтық және рулық астамшылықты, сондай-ақ қатыгездiк пен зорлық-зомбылыққа бас ұруды насихаттауға немесе үгiттеуге жол берiлмейдi.

21-бап

1. Қазақстан Республикасы аумағында заңды түрде жүрген әрбiр адам, заңда көрсетiлгеннен басқа реттерде, оның аумағында еркiн жүрiп-тұруға және тұрғылықты мекендi өз қалауынша таңдап алуға құқығы бар.

2. Әркiмнiң Республикадан тыс жерлерге кетуiне құқығы бар. Республика азаматтарының Республикаға кедергiсiз қайтып оралуына құқығы бар.

Қазақстан Республикасы Конституциялық кеңесінің 2016 жылғы 14 желтоқсандағы № 1 [*нормативтік қаулысымен*](http://online.zakon.kz/Document/?doc_id=39766141) берілген түсініктемелерді қараңыз

22-бап

1. Әркiмнiң ар-ождан бостандығына құқығы бар.

2. Ар-ождан бостандығы құқығын жүзеге асыру жалпы адамдық және азаматтық құқықтар мен мемлекет алдындағы мiндеттерге байланысты болмауға немесе оларды шектемеуге тиiс.

23-бап

1. Қазақстан Республикасы азаматтарының бiрлесу бостандығына құқығы бар. Қоғамдық бiрлестiктердiң қызметi [заңмен](http://online.zakon.kz/Document/?doc_id=51005615) реттеледi.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=23) 2-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=230200))

2. Республика Конституциялық Сотының, Жоғарғы Сотының және өзге де соттарының төрағалары мен судьялары, Орталық сайлау комиссиясының, Жоғары аудиторлық палатасының төрағалары мен мүшелері, әскери қызметшілер, ұлттық қауіпсіздік органдарының, құқық қорғау органдарының қызметкерлері саяси [партияларда](http://online.zakon.kz/Document/?doc_id=51032141), кәсіптік одақтарда болмауға, қандай да бір саяси партияны қолдап сөйлемеуге тиіс.

Қазақстан Республикасы Конституциялық Кеңесінің 2005 жылғы 31 қаңтардағы № 1 [*қаулысымен*](http://online.zakon.kz/Document/?doc_id=51052849), ҚР Конституциялық Кеңесінің 05.07.00 ж. № 13/2 [*қаулысымен*](http://online.zakon.kz/Document/?doc_id=50010301), Қазақстан Республикасы Конституциялық Кеңесінің 2002 жылғы 11 шілдедегi № 6 [*Қаулысымен*](http://online.zakon.kz/Document/?doc_id=51032029) берілген түсініктемені қараңыз

24-бап

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=24) 1-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=240000))

1. Әркімнің [еңбек ету бостандығына](http://online.zakon.kz/Document/?doc_id=34838929#sub_id=50000), қызмет пен кәсіп түрін еркін таңдауына құқығы бар. [Еріксіз еңбекке](http://online.zakon.kz/Document/?doc_id=34838929#sub_id=70000) қылмыстық немесе әкімшілік құқық бұзушылық жасауға кінәлі деп тану туралы сот актісінің негізінде не [төтенше](http://online.zakon.kz/Document/?doc_id=51036912) жағдайда немесе [соғыс](http://online.zakon.kz/Document/?doc_id=51038133) жағдайында ғана жол беріледі.

Мәжбүрлі еңбекті жою туралы № 105 [*Конвенцияны*](http://online.zakon.kz/Document/?doc_id=51010959) (Женева қ., 1957 ж. 25 маусым), Халықаралық Еңбек Бюросының Кеңесiнін Мәжбүрлi немесе мiндеттi еңбек туралы № 29 [*Конвенцияны*](http://online.zakon.kz/Document/?doc_id=51011031) (Женева, 1930 жылғы 28 маусым), «Қазақстан Республикасының сот жүйесі мен судьяларының мәртебесі туралы» 2000 жылғы 25 желтоқсандағы Қазақстан Республикасы Конституциялық заңының 34-бабы 5-тармағының жекелеген ережелерінің Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 14 шілдедегі № 22-НҚ [*нормативтік қаулысын*](http://online.zakon.kz/Document/?doc_id=39916031) қараңыз

2. Әркiмнiң қауiпсiздiк пен тазалық талаптарына сай еңбек ету жағдайына, еңбегi үшiн нендей бiр кемсiтусiз сыйақы алуына, сондай-ақ жұмыссыздықтан әлеуметтiк қорғалуға құқығы бар.

Қазақстан Республикасы Конституциялық Кеңесі 1999 жылғы 10 наурыздағы № 2/2 [*қаулысымен*](http://online.zakon.kz/Document/?doc_id=51012617) берілген түсініктемені қараңыз

3. Ереуiл жасау құқығын қоса алғанда, заңмен белгiленген тәсiлдердi қолдана отырып, [жеке](http://online.zakon.kz/Document/?doc_id=34838929#sub_id=1590000) және [ұжымдық](http://online.zakon.kz/Document/?doc_id=34838929#sub_id=1620000) [еңбек дауларын шешу құқығы](http://online.zakon.kz/Document/?doc_id=34838929#sub_id=1710000) мойындалады.

4. Әркiмнiң тынығу құқығы бар. Еңбек шарты бойынша, жұмыс iстейтiндерге заңмен белгiленген жұмыс уақытының ұзақтығына, демалыс және мереке күндерiне, [жыл сайынғы ақылы демалысқа](http://online.zakon.kz/Document/?doc_id=34838929#sub_id=870000) кепiлдiк берiледi.

25-бап

1. Тұрғын үйге [қол сұғылмайды](http://online.zakon.kz/Document/?doc_id=31575294#sub_id=1490000). Соттың шешiмiнсiз тұрғын үйден айыруға жол берiлмейдi. Тұрғын үйге басып кiруге, оны тексеруге және тiнтуге [заңмен](http://online.zakon.kz/Document/?doc_id=31575888#sub_id=2520000) белгiленген реттер мен тәртiп бойынша ғана жол берiледi.

2. Қазақстан Республикасында азаматтарды тұрғын үймен қамтамасыз ету үшiн жағдайлар жасалады. [Заңда](http://online.zakon.kz/Document/?doc_id=51007658#sub_id=670000) көрсетiлген санаттағы мұқтаж азаматтарға тұрғын үй заңмен белгiленген нормаларға сәйкес мемлекеттік тұрғын үй қорларынан олардың шама-шарқы көтеретiн ақыға берiледi.

26-бап

1. Қазақстан Республикасының азаматтары заңды түрде алған қандай да болсын мүлкiн жеке меншiгiнде ұстай алады.

«Тұрғын үйге меншік құқығын қорғауға байланысты дауларды шешудің кейбір мәселелері туралы» Қазақстан Республикасы Жоғарғы Сотының нормативтік 2007 жылғы 16 шілдедегі № 5 [*нормативтік қаулысын*](http://online.zakon.kz/Document/?doc_id=30114186) қараңыз

2. Меншiкке, оның iшiнде мұрагерлiк құқығына заңмен кепiлдiк берiледi.

3. Соттың шешiмiнсiз ешкiмдi де өз мүлкiнен айыруға болмайды. [Заңмен](http://online.zakon.kz/Document/?doc_id=51006061#sub_id=2490000) көзделген ерекше жағдайларда мемлекет мұқтажы үшiн мүлiктен күштеп айыру оның құны тең бағамен өтелген кезде жүргiзiлуi мүмкiн.

Қазақстан Республикасы Конституциялық Кеңесінің 2007 жыл 28 мамырдағы № 5 [*нормативтік қаулысымен*](http://online.zakon.kz/Document/?doc_id=30108458), Қазақстан Республикасының Конституциялық Кеңесінің 2005 жылғы 1 шілдедегі № 4 [*қаулысымен*](http://online.zakon.kz/Document/?doc_id=30015832), Қазақстан Республикасы Конституциялық Кеңесі 2000 жылғы 16 маусымдағы № 6/2 [*қаулысымен*](http://online.zakon.kz/Document/?doc_id=31590149), Қазақстан Республикасы Конституциялық Кеңесінің 2000 жылғы 20 желтоқсан № 21/2 [*қаулысымен*](http://online.zakon.kz/Document/?doc_id=51021179) берілген түсініктемені қараңыз

4. Әркiмнiң кәсiпкерлiк қызмет еркiндiгiне, өз мүлкiн кез келген заңды кәсiпкерлiк қызмет үшiн еркiн пайдалануға құқығы бар. Монополистiк қызмет [заңмен](http://online.zakon.kz/Document/?doc_id=39147530#sub_id=1600000) реттеледi әрi шектеледi. [Жосықсыз бәсекеге](http://online.zakon.kz/Document/?doc_id=39147530#sub_id=1770000) тыйым салынады.

27-бап

1. Неке мен отбасы, ана мен әке және бала мемлекеттiң қорғауында болады.

Қазақстан Республикасы Конституциялық Кеңесінің 2015 жылғы 18 мамырдағы № 3 [*нормативтік қаулысымен*](http://online.zakon.kz/Document/?doc_id=32481909) берілген түсініктемені қараңыз

2. Балаларына қамқорлық жасау және оларды тәрбиелеу ата-ананың етене құқығы әрi мiндетi.

3. Кәмелетке толған еңбекке қабiлеттi балалар еңбекке жарамсыз ата-анасына қамқорлық жасауға мiндеттi.

28-бап

1. Қазақстан Республикасының азаматы жасына келген, науқастанған, мүгедек болған, асыраушысынан айырылған жағдайда және өзге де заңды негiздерде оған [ең төменгi жалақы мен зейнетақының мөлшерiнде](http://online.zakon.kz/Document/?doc_id=1026672) әлеуметтiк қамсыздандырылуына кепiлдiк берiледi.

2. Ерiктi әлеуметтiк сақтандыру, әлеуметтiк қамсыздандырудың қосымша нысандарын жасау және қайырымдылық көтермеленiп отырады.

ҚР Конституциялық Кеңесінің 12.03.99 ж. № 3/2 [*қаулысымен*](http://online.zakon.kz/Document/?doc_id=51012724) берілген түсініктемені қараңыз

29-бап

1. Қазақстан Республикасы азаматтарының [денсаулығын сақтауға құқығы бар](http://online.zakon.kz/Document/?doc_id=37260142#sub_id=770000).

2. Республика азаматтары [заңмен](http://online.zakon.kz/Document/?doc_id=37260142#sub_id=1960000) белгiленген кепiлдi медициналық көмектiң көлемiн тегiн алуға хақылы.

3. Мемлекеттік және жекеменшiк емдеу мекемелерiнде, сондай-ақ, жеке медициналық практикамен айналысушы адамдарда ақылы медициналық жәрдем алу [заңда](http://online.zakon.kz/Document/?doc_id=37260142#sub_id=2020000) белгiленген негiздер мен тәртiп бойынша жүргiзiледi.

30-бап

1. Азаматтардың мемлекеттік оқу орындарында тегiн орта білім алуына кепiлдiк берiледi. Орта білім алу мiндеттi.

2. Азаматтың мемлекеттік жоғары оқу орнында конкурстық негiзде тегiн жоғары білім алуға құқығы бар.

3. Жекеменшiк оқу орындарында ақылы білім алу [заңмен](http://online.zakon.kz/Document/?doc_id=30119920) белгiленген негiздер мен тәртiп бойынша жүзеге асырылады.

4. Мемлекет білім берудiң жалпыға мiндеттi стандарттарын белгiлейдi. Кез келген оқу орнының қызметi осы стандарттарға сай келуi керек.

31-бап

1. Мемлекет адамның өмiр сүруi мен денсаулығына қолайлы [айналадағы ортаны қорғауды](http://online.zakon.kz/Document/?doc_id=33339998#sub_id=80000) мақсат етiп қояды.

2. Адамдардың өмiрi мен денсаулығына қатер төндiретiн деректер мен жағдаяттарды лауазымды адамдардың жасыруы [заңға](http://online.zakon.kz/Document/?doc_id=31575294#sub_id=3050000) сәйкес жауапкершiлiкке әкеп соғады.

32-бап

Қазақстан Республикасының азаматтары бейбiт әрi қарусыз жиналуға, жиналыстар, митингiлер мен демонстрациялар, шерулер өткізуге және тосқауылдарға тұруға хақылы. Бұл құқықты пайдалану мемлекеттік қауiпсiздiк, қоғамдық тәртiп, денсаулық сақтау, басқа адамдардың құқықтары мен бостандықтарын қорғау мүдделерi үшiн [заңмен](http://online.zakon.kz/Document/?doc_id=36688864#sub_id=140000) шектелуi мүмкiн.

33-бап

1. Қазақстан Республикасы азаматтарының тiкелей және өз өкiлдерi арқылы мемлекет iсiн басқаруға қатысуға, мемлекеттік органдар мен жергiлiктi өзiн-өзi басқару органдарына тiкелей өзi жүгiнуге, сондай-ақ жеке және ұжымдық өтiнiштер жолдауға құқығы бар.

2. Республика азаматтарының мемлекеттік органдар мен жергiлiктi өзiн-өзi басқару органдарын сайлауға және оларға сайлануға, сондай-ақ республикалық референдумға қатысуға құқығы бар.

3. Сот iс-әрекетке [қабiлетсiз](http://online.zakon.kz/Document/?doc_id=51006061#sub_id=260000) деп таныған, сондай-ақ сот үкімі бойынша [бас бостандығынан айыру орындарында](http://online.zakon.kz/Document/?doc_id=51047377#sub_id=100) отырған азаматтардың сайлауға және сайлануға, республикалық референдумға қатысуға құқығы жоқ.

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769) 4-тармақ өзгертілді

4. Республика азаматтарының мемлекеттік қызметке кiруге тең құқығы бар. Мемлекеттік қызметшi лауазымына кандидатқа қойылатын талаптар лауазымдық мiндеттердiң сипатына ғана байланысты болады және [заңмен](http://online.zakon.kz/Document/?doc_id=34808219) белгiленедi.

34-бап

1. Әркiм Қазақстан Республикасының Конституциясын және заңдарын сақтауға, басқа адамдардың құқықтарын, бостандықтарын, абыройы мен қадiр-қасиетiн құрметтеуге мiндеттi.

2007.21.05. [***№ 254-III***](http://online.zakon.kz/Document/?doc_id=30104598#sub_id=600) ҚР Заңымен 2-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=340200). қара)

2. Әркiм Республиканың [мемлекеттік рәміздерін](http://online.zakon.kz/Document/?doc_id=30106730#sub_id=10000) құрметтеуге мiндеттi.

35-бап

[Заңды](http://online.zakon.kz/Document/?doc_id=33236181#sub_id=1890000) түрде белгiленген салықтарды, алымдарды және өзге де мiндеттi төлемдердi төлеу әркiмнiң борышы әрі мiндетi болып табылады.

36-бап

1. Қазақстан Республикасын қорғау - оның әрбiр азаматының қасиеттi парызы және мiндетi.

2. Республика азаматтары [заңда](http://online.zakon.kz/Document/?doc_id=31130588) белгiленген тәртiп пен түрлер бойынша әскери қызмет атқарады.

37-бап

Қазақстан Республикасының азаматтары тарихи және мәдени мұралардың сақталуына қамқорлық жасауға, [тарих пен мәдениет](http://online.zakon.kz/Document/?doc_id=33761029) ескерткiштерiн қорғауға мiндеттi.

38-бап

Қазақстан Республикасының азаматтары табиғатты сақтауға және табиғат байлықтарына ұқыпты қарауға мiндеттi.

39-бап

1. Адамның және азаматтың құқықтары мен бостандықтары конституциялық құрылысты қорғау, қоғамдық тәртiптi, адамның құқықтары мен бостандықтарын, халықтың денсаулығы мен имандылығын сақтау мақсатына қажеттi шамада ғана және тек заңмен шектелуi мүмкiн.

Қазақстан Республикасы Конституциялық Кеңесінің 2015 жылғы 18 мамырдағы № 3 [*нормативтік қаулысымен*](http://online.zakon.kz/Document/?doc_id=32481909#sub_id=400), Қазақстан Республикасы Конституциялық Кеңесінің 2007 жыл 28 мамырдағы № 5 [*нормативтік қаулысымен*](http://online.zakon.kz/Document/?doc_id=30108458), «Құқықтық актілер туралы» Қазақстан Республикасының 2016 жылғы 6 сңуірдегі № 480-V [*Заңымен*](http://online.zakon.kz/Document/?doc_id=38785268#sub_id=14020000) берілген түсініктемені қараңыз

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=39) 2-тармақ өзгертілді ([*бұр.ред.қара*](http://online.zakon.kz/Document/?doc_id=36107940#sub_id=390200))

2. Ұлтаралық және конфессияаралық татулықты бұзатын кез келген әрекет конституциялық емес деп танылады.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=39) 3-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=390300))

3. Саяси себептер бойынша азаматтардың құқықтары мен бостандықтарын қандай да бір түрде шектеуге жол берілмейді. Конституцияның [11](#sub110000), [13-15-баптарында](#sub130000), [16-бабының 1-тармағында](#sub160000), [17-бабында](#sub170000), [19-бабында](#sub190000), [22-бабында](#sub220000), [26-бабының 2-тармағында](#sub260200) көзделген құқықтар мен бостандықтар ешбір жағдайда да шектелмеуге тиіс.

III БӨЛIМ

ПРЕЗИДЕНТ

40-бап

1. Қазақстан Республикасының Президентi - мемлекеттiң басшысы, мемлекеттiң iшкi және сыртқы саясатының негiзгi бағыттарын айқындайтын, ел iшiнде және халықаралық қатынастарда Қазақстанның атынан өкiлдiк ететiн ең жоғары лауазымды тұлға.

2. Республиканың Президентi - халық пен мемлекеттік билiк бiрлiгiнiң, Конституцияның мызғымастығының, адам және азамат құқықтары мен бостандықтарының нышаны әрi кепiлi.

3. Республика Президентi мемлекеттік билiктiң барлық тармағының келісіп жұмыс iстеуiн және өкiмет органдарының халық алдындағы жауапкершiлiгiн қамтамасыз етедi.

ҚР 07.10.98 ж № 284-1 [***Заңымен***](http://online.zakon.kz/Document/?doc_id=51010769#sub_id=2) 41-бап өзгертілді

41-бап

2007.21.05. [***№ 254-III***](http://online.zakon.kz/Document/?doc_id=30104598#sub_id=700) ҚР Заңымен ([*бұр. ред. қара*](http://online.zakon.kz/Document/?doc_id=30104618#sub_id=410000)); 2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420#sub_id=41) (2022 ж. 19 қыркүйектен бастап қолданысқа енгізілді) ([*бұр. ред. қара*](http://online.zakon.kz/Document/?doc_id=32029845#sub_id=410000)) 1-тармақ өзгертілді

1. Қазақстан Республикасының Президентiн [конституциялық заңға](http://online.zakon.kz/Document/?doc_id=51004029#sub_id=510000) сәйкес жалпыға бiрдей, тең және төте сайлау құқығы негiзiнде Республиканың кәмелетке толған азаматтары жасырын дауыс беру арқылы жеті жыл мерзiмге сайлайды.

Қазақстан Республикасы Конституциялық кеңесінің 2005 жылғы 19 тамыздағы № 5 [*нормативтік қаулысымен*](http://online.zakon.kz/Document/?doc_id=30021852) берілген түсініктемені қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=700) ҚР Заңымен 2-тармақ өзгертілді ([*бұр. ред. қара*](http://online.zakon.kz/Document/?doc_id=30104618#sub_id=410200)); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=41) 2-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=410200))

2. Қазақстан Республикасының Президенті болып тумысынан Республика азаматы болып табылатын, қырық жасқа толған, мемлекеттік тілді еркін меңгерген, Қазақстанда соңғы он бес жыл бойы тұратын және жоғары білімі бар Республика азаматы сайлана алады. [Конституциялық заңда](http://online.zakon.kz/Document/?doc_id=51004029#sub_id=540000) Республика Президенттігіне кандидаттарға қосымша талаптар белгіленуі мүмкін.

Қазақстан Республикасы Конституциялық Кеңесінің 1998 жылғы 9 қазандағы № 9/2 [*қаулысын*](http://online.zakon.kz/Document/?doc_id=51011245), Қазақстан Республикасы Конституциялық Кеңесінің 2019 жылғы 25 сәуірдегі № 4 [*нормативтік қаулысын*](http://online.zakon.kz/Document/?doc_id=37136287) қараңыз

3. Республика Президентінің кезектi сайлауы желтоқсанның бiрiншi жексенбiсiнде өткiзiледi және ол мерзiмi жағынан Республика Парламентiнiң жаңа құрамын сайлаумен тұспа-тұс келмеуге тиiс.

Қазақстан Республикасы Конституциялық кеңесінің 2005 жылғы 19 тамыздағы № 5 [*нормативтік қаулысымен*](http://online.zakon.kz/Document/?doc_id=30021852) берілген түсініктемені қараңыз

2011 ж. 02.02. № 403-IV ҚР [***Заңымен***](http://online.zakon.kz/Document/?doc_id=30925013) 3-1-тармақпен толықтырылды

3-1. Президенттің кезектен тыс сайлауы Республика Президентінің шешімімен тағайындалады және конституциялық заңда белгіленген тәртіп пен мерзімде өткізіледі.

Қазақстан Республикасы Конституциялық Кеңесінің 2015 жылғы 24 ақпандағы № 2 [*нормативтік қаулысымен*](http://online.zakon.kz/Document/?doc_id=31673646) берілген түсініктемені қараңыз

4. алынып тасталды

5. Дауыс беруге қатысқан сайлаушылардың елу процентiнен астамының дауысын алған кандидат сайланды деп есептеледi. Егер кандидаттардың бiрде-бiрi көрсетiлген дауыс санын ала алмаса, қайтадан дауысқа салынады, оған көп дауыс алған екi кандидат қатысады. Дауыс беруге қатысқан сайлаушылардың ең көп дауысын алған кандидат сайланды деп есептеледi.

42-бап

1. Қазақстан Республикасының Президентi: «Қазақстан халқына адал қызмет етуге, Қазақстан Республикасының Конституциясы мен заңдарын қатаң сақтауға, азаматтардың құқықтары мен бостандықтарына кепiлдiк беруге, Қазақстан Республикасы Президентінің өзiме жүктелген мәртебелi мiндетiн адал атқаруға салтанатты түрде ант етемiн», - деп халыққа ант берген сәттен бастап қызметiне кiрiседi.

ҚР 07.10.98 ж. № 284-1 [*Заңымен*](http://online.zakon.kz/Document/?doc_id=51010769#sub_id=3) 2-тармақ өзгертілді; 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=42) 2-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=420200))

Қазақстан Республикасының 2022 жылғы 8 маусымдағы Заңының [*2-бабына*](http://online.zakon.kz/Document/?doc_id=35171532#sub_id=20000) сәйкес «Қазақстан Республикасы Конституциясының лауазымды адамдарға өкілеттіктер берудің жаңа тәртібін белгілейтін нормалары, егер Қазақстан Республикасының Конституциясында өзгеше көзделмесе, осы лауазымды адамдардың өкілеттік мерзімінің өтуіне немесе өкілеттігінің тоқтатылуына қарай қолданысқа енгізіледі»

2. Ант беру қаңтардың екінші сәрсенбісінде салтанатты жағдайда Парламент депутаттарының, Конституциялық Сот, Жоғарғы Сот судьяларының, сондай-ақ Республиканың экс-Президенттерінің қатысуымен өткізіледі. Конституцияның [48-бабында](#sub480000) көзделген жағдайда Қазақстан Республикасы Президентінің өкілеттігін өзіне қабылдаған адам Республика Президентінің өкілеттігін қабылдаған күнінен бастап бір ай ішінде ант береді.

3. Республика Президентінің өкiлеттiгi жаңадан сайланған Республика Президентi қызметiне кiрiскен кезден бастап, сондай-ақ Президент қызметiнен мерзiмiнен бұрын босатылған немесе кетiрiлген не ол қайтыс болған жағдайда тоқтатылады. Республиканың бұрынғы Президенттерiнiң бәрiнiң, қызметiнен кетiрiлгендерден басқасының, Қазақстан Республикасының экс-Президентi деген атағы болады.

«Қазақстан Республикасы Конституциясының 42-бабының 3-тармағын ресми түсіндіру туралы» Қазақстан Республикасы Конституциялық Кеңесінің 2019 жылғы 15 ақпандағы № 1 [*нормативтік қаулысымен*](http://online.zakon.kz/Document/?doc_id=32470148) берілген түсініктемені қараңыз

4. Алынып тасталды

2007.21.05. [*№ 254-III*](http://online.zakon.kz/Document/?doc_id=30104598#sub_id=800) ҚР Заңымен (бұр. [*ред*](http://online.zakon.kz/Document/?doc_id=30104618#sub_id=420500). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=42) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=420500)); 2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420#sub_id=42) (2022 ж. 19 қыркүйектен бастап қолданысқа енгізілді) ([*бұр. ред. қара*](http://online.zakon.kz/Document/?doc_id=32029845#sub_id=420500)) 5-тармақ өзгертілді

5. Бiр адам бір реттен артық Республика Президентi болып сайлана алмайды.

Қазақстан Республикасы Конституциялық Кеңесінің 2011 жылғы 31 қаңтардағы № 2 [*нормативтік қаулысымен*](http://online.zakon.kz/Document/?doc_id=30924033) берілген түсініктемені қараңыз

43-бап

1. Қазақстан Республикасы Президентінің өкiлдi органның депутаты болуға, өзге де ақы төленетiн қызметтердi атқаруға және [кәсiпкерлiк қызметпен](http://online.zakon.kz/Document/?doc_id=39147530#sub_id=20000) айналысуға құқығы жоқ.

2. 2007.21.05. № 254-III ҚР [Заңымен](http://online.zakon.kz/Document/?doc_id=30104598#sub_id=900) алып тасталды (бұр. [***ред***](http://online.zakon.kz/Document/?doc_id=30104618#sub_id=430000). қара)

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=43) 3-тармақпен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

3. Қазақстан Республикасының Президенті өз өкілеттіктерін жүзеге асыру кезеңінде [саяси партияда](http://online.zakon.kz/Document/?doc_id=51032141#sub_id=10000) болмауға тиіс.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=43) 4-тармақпен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

4. Қазақстан Республикасы Президентінің [жақын туыстары](http://online.zakon.kz/Document/?doc_id=31102277#sub_id=10113) [мемлекеттік саяси қызметшілердің](http://online.zakon.kz/Document/?doc_id=34808219#sub_id=10016), [квазимемлекеттік сектор субъектілері](http://online.zakon.kz/Document/?doc_id=30364178#sub_id=30131) басшыларының қызметтерін атқаруға хақысы жоқ.

ҚР 07.10.98 ж. № 284-1 [*Заңымен*](http://online.zakon.kz/Document/?doc_id=51010769#sub_id=4) 44-бап өзгертілді

44-бап

Қазақстан Республикасының Президентi:

1) Қазақстан халқына елдегi жағдай мен Республиканың iшкi және сыртқы саясатының негiзгi бағыттары туралы жыл сайын жолдау арнайды;

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен 2) тармақша жаңа редакцияда (бұр. [***ред***](http://online.zakon.kz/Document/?doc_id=30104618#sub_id=440000). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=44) 2) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=440200))

2) Республика Парламентіне және оның Палатасына кезекті және кезектен тыс сайлау тағайындайды; Парламенттің бірінші сессиясын шақырады және оның депутаттарының Қазақстан халқына беретін антын қабылдайды; Парламенттің кезектен тыс сессиясын шақырады; Парламент ұсынған заңға [бір ай ішінде](http://online.zakon.kz/Document/?doc_id=31161059#sub_id=300) қол қояды, заңды халыққа жария етеді не заңды немесе оның жекелеген баптарын қайтадан талқылап, дауысқа салу үшін қайтарады;

Қазақстан Республикасының Конституциялық Кеңесінің 2010 жылғы 18 қазандағы № 3 [*нормативтік қаулысымен*](http://online.zakon.kz/Document/?doc_id=30835638) берілген түсініктемені қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен (бұр. [**ред**](http://online.zakon.kz/Document/?doc_id=30104618#sub_id=440300). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=44) ([*бұр.ред.қара*](http://online.zakon.kz/Document/?doc_id=36107940#sub_id=440300)) 3) тармақша жаңа редакцияда; 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=44) 3) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=440300))

3) Парламент Мәжілісінде өкілдігі бар саяси партиялар фракцияларымен консультациялардан кейін келісім беру үшін Мәжілістің қарауына Республика Премьер-Министрінің кандидатурасын енгізеді; Парламент Мәжілісінің келісімімен Республиканың Премьер-Министрін қызметке тағайындайды; Республиканың Премьер-Министрін қызметтен босатады; Премьер-Министрдің ұсынуымен Үкіметтің құрылымын айқындайды; Парламент Мәжілісімен консультациялардан кейін Премьер-Министр енгізген ұсынумен Үкімет мүшелерін қызметке тағайындайды; сыртқы істер, қорғаныс, ішкі істер министрлерін қызметке дербес тағайындайды; Үкімет мүшелерін қызметтен босатады; Үкімет мүшелерінің антын қабылдайды; ерекше маңызды мәселелер бойынша қажеттігіне қарай Үкімет отырыстарына төрағалық етеді;

2007.21.05. [*№ 254-III*](http://online.zakon.kz/Document/?doc_id=30104598#sub_id=1000) ҚР Заңымен (бұр. [*ред*](http://online.zakon.kz/Document/?doc_id=30104618#sub_id=440400). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=44) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=440400)) 4) тармақша жаңа редакцияда

4) Парламент Сенатының келісімімен Қазақстан Республикасы Конституциялық Сотының Төрағасын, Ұлттық Банкінің Төрағасын, Жоғары Сот Кеңесінің Төрағасын, Бас Прокурорын және Ұлттық қауіпсіздік комитетінің Төрағасын қызметке тағайындайды; оларды қызметтен босатады;

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен 5) тармақша жаңа редакцияда (бұр. [**ред**](http://online.zakon.kz/Document/?doc_id=30104618#sub_id=440500). қара)

5) Республика Президентіне тікелей бағынатын және есеп беретін мемлекеттік органдарды құрады, таратады және қайта құрады, олардың басшыларын қызметке тағайындайды және қызметтен босатады;

6) Республика дипломатиялық өкiлдiктерiнiң басшыларын тағайындайды және керi шақырып алады;

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен 7) тармақша жаңа редакцияда (бұр. [**ред**](http://online.zakon.kz/Document/?doc_id=30104618#sub_id=440700). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=44) 7) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=440700))

7) Орталық сайлау комиссиясының Төрағасын және екі мүшесін, Жоғары аудиторлық палатаның Төрағасын және екі мүшесін бес жыл мерзімге қызметке тағайындайды;

8) 2017 ж. 10.03. № 51-VI ҚР [Заңымен](http://online.zakon.kz/Document/?doc_id=39221033#sub_id=44) алып тасталды ([*бұр.ред.қара*](http://online.zakon.kz/Document/?doc_id=36107940#sub_id=440800))

9) 2017 ж. 10.03. № 51-VI ҚР [Заңымен](http://online.zakon.kz/Document/?doc_id=39221033#sub_id=44) алып тасталды ([*бұр.ред.қара*](http://online.zakon.kz/Document/?doc_id=36107940#sub_id=440900))

10) Республикалық референдум өткізу жөнiнде шешiм қабылдайды;

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=44) 10-1) тармақшамен толықтырылды; 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=44) 10-1) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=441001))

10-1) адамның және азаматтың құқықтары мен бостандықтарын қорғау, мемлекеттің ұлттық қауіпсіздігін, егемендігі мен тұтастығын қамтамасыз ету мүддесінде, күшіне енген заңды немесе өзге де құқықтық актіні Республика Конституциясына сәйкестігіне қарау туралы, Қазақстан Республикасы Конституциясының [91-бабының 3-тармағында](#sub910300) көзделген жағдайда қорытынды беру туралы Конституциялық Сотқа өтініш жолдайды;

11) келiссөздер жүргiзедi және Республиканың халықаралық шарттарына қол қояды; бекіту грамоталарына қол қояды; өзiнiң жанында тiркелген шет мемлекеттердiң дипломатиялық және өзге де өкiлдерiнiң сенiм грамоталары мен керi шақырып алу грамоталарын қабылдайды;

12) Республика Қарулы Күштерiнiң Жоғарғы Бас Қолбасшысы болып табылады, Қарулы Күштердiң жоғары қолбасшылығын тағайындайды және ауыстырып отырады;

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен 13) тармақша өзгертілді (бұр. [**ред**](http://online.zakon.kz/Document/?doc_id=30104618#sub_id=441300). қара)

13) Республиканың [мемлекеттік наградаларымен](http://online.zakon.kz/Document/?doc_id=51007642) марапаттайды, құрметтi, жоғары әскери және өзге атақтарды, сыныптық шендердi, дипломатиялық дәрежелердi, біліктілік сыныптарын бередi;

Қазақстан Республикасы Конституциялық Кеңесінің 1999 жылғы 30 маусымдағы № 10/2 [*қаулысымен*](http://online.zakon.kz/Document/?doc_id=50005396) берілген түсініктемені қараңыз

14) Республиканың [азаматтығы](http://online.zakon.kz/Document/?doc_id=51000816#sub_id=290000), саяси баспана беру мәселелерiн шешедi;

15) азаматтарға [кешiрiм](http://online.zakon.kz/Document/?doc_id=30062040) жасауды жүзеге асырады;

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен 16) тармақша өзгертілді (бұр. [**ред**](http://online.zakon.kz/Document/?doc_id=30104618#sub_id=441600). қара)

16) Республиканың демократиялық институттарына, оның тәуелсiздiгi мен аумақтық тұтастығына, саяси тұрақтылығына, азаматтарының қауiпсiздiгiне елеулi және тiкелей қатер төнген, мемлекеттiң конституциялық органдарының қалыпты жұмыс iстеуi бұзылған ретте, Премьер-Министрмен және Республика Парламентi Палаталарының Төрағаларымен ресми консультациялардан кейiн Республика Парламентiне дереу хабарлай отырып, Қазақстанның бүкiл аумағында және оның жекелеген жерлерiнде [төтенше жағдай](http://online.zakon.kz/Document/?doc_id=51036912) енгізудi, Республиканың Қарулы Күштерiн қолдануды қоса алғанда, аталған жағдаяттар талап ететiн шараларды қолданады;

«Әлеуметтік-экономикалық тұрақтылықты қамтамасыз ету жөніндегі шаралар туралы» Қазақстан Республикасының Президентінің 2020 жылғы 16 наурыздағы № 286 [*Жарлығын*](http://online.zakon.kz/Document/?doc_id=34648461) қараңыз

17) Республикаға қарсы агрессия жасалған не оның қауiпсiздiгiне сырттан тiкелей қатер төнген ретте Республиканың бүкiл аумағында немесе оның жекелеген жерлерiнде [әскери жағдай](http://online.zakon.kz/Document/?link_id=1009779193) енгiзедi, iшiнара немесе жалпы мобилизация жариялап, бұл туралы Республика Парламентiне дереу хабарлайды;

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=44) 18) тармақша жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=441800))

18) өзіне бағынысты Мемлекеттік күзет қызметін жасақтайды;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=44) 19) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=441900))

19) [Қазақстан Республикасының Мемлекеттік кеңесшісін](http://online.zakon.kz/Document/?doc_id=36337958) қызметке тағайындайды және қызметтен босатады, оның [мәртебесi мен өкiлеттiгiн](http://online.zakon.kz/Document/?doc_id=31761015) анықтайды; [Республика Президентінің Әкiмшiлiгiн](http://online.zakon.kz/Document/?doc_id=30168119) құрады;

2007.21.05. [***№ 254-III***](http://online.zakon.kz/Document/?doc_id=30104598#sub_id=1000) ҚР Заңымен 20) тармақша жаңа редакцияда (бұр. [**ред**](http://online.zakon.kz/Document/?doc_id=30104618#sub_id=442000). қара)

20) [Қауіпсіздік Кеңесін](http://online.zakon.kz/Document/?doc_id=36835015) және өзге де консультативтік-кеңесші органдарды, сондай-ақ [Қазақстан халқы Ассамблеясы](http://online.zakon.kz/Document/?doc_id=30352411) мен [Жоғары Сот Кеңесін](http://online.zakon.kz/Document/?doc_id=39859614) құрады;

21) Республиканың Конституциясы мен [заңдарына](http://online.zakon.kz/Document/?doc_id=51004068#sub_id=70000) сәйкес басқа да өкiлеттiктердi жүзеге асырады.

45-бап

1. Қазақстан Республикасының Президентi Конституция мен заңдар негiзiнде және оларды орындау үшiн Республиканың бүкiл аумағында мiндеттi күшi бар жарлықтар мен өкiмдер шығарады.

2. 2017 ж. 10.03. № 51-VI ҚР [Заңымен](http://online.zakon.kz/Document/?doc_id=39221033#sub_id=45) алып тасталды ([*бұр.ред.қара*](http://online.zakon.kz/Document/?doc_id=36107940#sub_id=450200))

3. Республиканың Президентi қол қоятын Парламент актілері, сондай-ақ Үкiмет бастамасымен шығарылатын Президенттiң актілері тиiсiнше осы актiлердiң заңдылығы үшiн заңдық жауапкершiлiк жүктелетiн Парламенттiң әр Палатасының Төрағаларының не Премьер-Министрдiң алдын-ала қолдары қойылып тиянақталады.

46-бап

1. Қазақстан Республикасының Президентiне, оның абыройы мен [қадiр-қасиетiне ешкiмнiң тиiсуiне](http://online.zakon.kz/Document/?doc_id=31575294#sub_id=3750000) болмайды.

2. Республика Президентi мен оның отбасын қамтамасыз ету, оларға қызмет көрсету және қорғау мемлекет есебiнен жүзеге асырылады.

3. Осы баптың ережелерi Республиканың экс-Президенттерiне қолданылады.

4. 2022 ж. 08.06. ҚР [Заңымен](http://online.zakon.kz/Document/?doc_id=35171532#sub_id=46) алып тасталды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=460400))

47-бап

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=47) 1-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=470000))

1. Қазақстан Республикасының Президентi науқастануына байланысты өзiнiң мiндеттерiн жүзеге асыруға қабiлетсiздiгi дендеген жағдайда қызметiнен мерзiмiнен бұрын босатылуы мүмкiн. Бұл ретте Парламент әр Палата депутаттарының тең санынан және медицинаның тиiстi салаларының мамандарынан тұратын комиссия құрады. Мерзiмiнен бұрын босату туралы шешiм Парламент Палаталарының бiрлескен отырысында комиссияның қорытындысымен белгiленген конституциялық рәсiмдердiң сақталғаны туралы Конституциялық Сот қорытындысы негiзiнде әр Палата депутаттары жалпы санының кемiнде төрттен үшiнiң көпшiлiгiмен қабылданады.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=47) 2-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=470200))

2. Республиканың Президентi өзiнiң мiндеттерiн атқару кезіндегі iс-әрекетi үшiн тек қана мемлекетке опасыздық жасаған жағдайда жауап бередi және бұл үшiн Парламент оны қызметiнен кетiруi мүмкiн. Айып тағу және оны тексеру туралы шешiм Мәжіліс депутаттарының кемiнде үштен бiрiнiң бастамасы бойынша депутаттардың жалпы санының көпшiлiгiмен қабылдануы мүмкiн. Тағылған айыпты тексерудi Сенат ұйымдастырады және оның нәтижелерi Сенат депутаттары жалпы санының көпшiлiк даусымен Парламент Палаталары бiрлескен отырысының қарауына берiледi. Бұл мәселе бойынша түпкiлiктi шешiм айып тағудың негiздiлiгi туралы Жоғарғы Сот қорытындысы және белгiленген конституциялық рәсiмдердiң сақталғаны туралы Конституциялық Соттың қорытындысы болған жағдайда әр Палата депутаттары жалпы санының кемiнде төрттен үшiнiң көпшiлiк даусымен Парламент Палаталарының бiрлескен отырысында қабылданады. Айып тағылған кезден бастап екi ай iшiнде түпкiлiктi шешiм қабылдамау Республика Президентiне қарсы тағылған айыптың күшi жойылған деп тануға әкеп соғады. Республиканың Президентiне мемлекетке опасыздық жасады деп тағылған айыптың қабылданбауы оның қай кезеңiнде де осы мәселенiң қаралуына себепшi болған Мәжіліс депутаттарының өкiлеттiгiн мерзiмiнен бұрын тоқтатуға әкеп соғады.

«Соттардың Қазақстан Республикасының Азаматтық процестік кодексі 29-тарауының нормаларын қолдануының кейбір мәселелері туралы» Қазақстан Республикасы Жоғарғы Сотының 2010 жылғы 24 желтоқсандағы № 20 [*нормативтік қаулысын*](http://online.zakon.kz/Document/?doc_id=30939620) қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=1200) ҚР Заңымен 3-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=470300). қара)

3. Республика Президентiн қызметiнен кетiру туралы мәселе ол Республика Парламентiнiң немесе Парламент Мәжілісінің өкiлеттiгiн мерзiмiнен бұрын тоқтату жөнiнде мәселе қарап жатқан кезде қозғалмайды.

ҚР 07.10.98 ж. № 284 [***Заңымен***](http://online.zakon.kz/Document/?doc_id=51010769#sub_id=5) 48-бап жаңа редакцияда

48-бап

1. Қазақстан Республикасының Президентi қызметiнен мерзiмiнен бұрын босаған немесе кетiрiлген, сондай-ақ қайтыс болған жағдайда Республика Президентінің өкiлеттiгi қалған мерзiмге Парламент Сенатының Төрағасына көшедi; Сенат Төрағасының өзiне Президент өкiлеттiгiн қабылдауы мүмкiн болмаған ретте ол Парламент Мәжілісiнiң Төрағасына көшедi; Мәжіліс Төрағасының өзiне Президент өкiлеттiгiн қабылдауы мүмкiн болмаған ретте ол Республиканың Премьер-Министрiне көшедi. Өзiне Республика Президентінің өкiлеттiгiн қабылдаған тұлға тиiсiнше Сенат Төрағасының, Мәжіліс Төрағасының немесе Премьер-Министрдiң өкiлеттiгiн тапсырады. Бұл жағдайда бос тұрған мемлекеттік лауазымдарды иелену Конституцияда көзделген тәртiппен жүзеге асырылады.

2. Осы баптың 1-тармағында көзделген негiздерде және тәртiппен Қазақстан Республикасы Президентінің өкiлеттiгiн өзiне қабылдаған тұлғаның Қазақстан Республикасының Конституциясына өзгерістер мен толықтырулар туралы бастамашылық жасауға құқығы жоқ.

IV БӨЛIМ

ПАРЛАМЕНТ

49-бап

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=49) 1-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=490000))

1. Парламент - Қазақстан Республикасының заң шығару билігiн жүзеге асыратын Республиканың ең жоғары өкiлдi органы.

ҚР 07.10.98 ж. № 284 [***Заңымен***](http://online.zakon.kz/Document/?doc_id=51010769#sub_id=6) 2-тармақ өзгертілді

2. Парламенттiң өкiлеттiгi оның бiрiншi сессиясы ашылған сәттен басталып, жаңадан сайланған Парламенттiң бiрiншi сессиясы жұмысқа кiрiскен кезден аяқталады.

Қазақстан Республикасы Конституциялық Кеңесінің нормативтік 2007 жылғы 18 маусымдағы № 7 [*нормативтік қаулысымен*](http://online.zakon.kz/Document/?doc_id=30108453), Қазақстан Республикасы Конституциялық кеңесінің 1999 жылғы 14 шілдедегі № 13/2 [*қаулысымен*](http://online.zakon.kz/Document/?doc_id=51013827) берілген түсініктемені қараңыз

3. Парламенттiң [өкiлеттiгi Конституцияда көзделген](#sub630000) реттер мен тәртiп бойынша мерзiмiнен бұрын тоқтатылуы мүмкiн.

4. Парламенттiң ұйымдастырылуы мен қызметi, оның депутаттарының құқықтық жағдайы [конституциялық заңмен](http://online.zakon.kz/Document/?doc_id=51003961) белгiленедi.

ҚР 07.10.98 ж. № 284 [***Заңымен***](http://online.zakon.kz/Document/?doc_id=51010769#sub_id=7) 50-бап өзгертілді

50-бап

1. Парламент тұрақты негiзде жұмыс iстейтiн екi Палатадан: Сенаттан және Мәжілістен тұрады.

2007.21.05. [***№ 254-III***](http://online.zakon.kz/Document/?doc_id=30104598#sub_id=1300) ҚР Заңымен 2-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=500200). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=50) 2-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=500200))

2. Сенат конституциялық заңда белгіленген тәртіппен әр облыстан, республикалық маңызы бар қаладан және Қазақстан Республикасының астанасынан екі адамнан өкілдік ететін депутаттардан құралады. Сенаттың он депутатын, оның ішінде бесеуін Қазақстан халқы Ассамблеясының ұсынысы бойынша Республика Президенті тағайындайды.

2007.21.05. [***№ 254-III***](http://online.zakon.kz/Document/?doc_id=30104598#sub_id=1300) ҚР Заңымен (бұр. [**ред**](http://online.zakon.kz/Document/?doc_id=30104618#sub_id=500300). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=50) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=500300)) 3-тармақ жаңа редакцияда

3. Мәжіліс [конституциялық заңда](http://online.zakon.kz/Document/?doc_id=51004029#sub_id=850000) белгіленген тәртіппен аралас сайлау жүйесі бойынша: біртұтас жалпыұлттық сайлау округінің аумағы бойынша пропорционалды өкілдік ету жүйесі бойынша, сондай-ақ бір мандаттық аумақтық сайлау округтері бойынша сайланатын тоқсан сегіз депутаттан тұрады.

Қазақстан Республикасы Парламенті Мәжілісінің және мәслихаттарының депутаттарын сайлау бойынша аумақтық сайлау округтерін құру [*тәртібін*](http://online.zakon.kz/Document/?doc_id=33146667#sub_id=1), Бірмандаттық сайлау округтері бойынша Қазақстан Республикасы Парламенті Мәжілісінің депутаттарын сайлау жөніндегі сайлау округтерінің [*тізбесі мен шекараларын*](http://online.zakon.kz/Document/?doc_id=35569308#sub_id=1) қараңыз

4. Парламент депутаты бiр мезгiлде екi Палатаға бiрдей мүше бола алмайды.

5. Сенат депутаттарының өкiлеттiк мерзiмi - алты жыл, Мәжіліс депутаттарының өкiлеттiк мерзiмi - бес жыл.

Қазақстан Республикасы Конституциялық Кеңесінің 1999 жылғы 15 наурыздағы № 1/2 [*қаулысымен*](http://online.zakon.kz/Document/?doc_id=50003952), Қазақстан Республикасы Конституциялық кеңесі 1999 жылғы 29 қарашадағы № 24/2 [*қаулысымен*](http://online.zakon.kz/Document/?doc_id=50008203), Қазақстан Республикасы Конституциялық Кеңесінің 2003 жылғы 11 ақпандағы № 1 [*қаулысын*](http://online.zakon.kz/Document/?doc_id=51036924) берілген түсініктемені қараңыз

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=8) 51-бап өзгертілді

51-бап

2007.21.05. [***№ 254-III***](http://online.zakon.kz/Document/?doc_id=30104598#sub_id=1400) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=510000). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=51) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=510000)) 1-тармақ жаңа редакцияда

1. Мәжілістің депутаттарын сайлау жалпыға бірдей, тең және төте сайлау құқығы негізінде жасырын дауыс беру арқылы жүзеге асырылады. Мәжіліс депутаттарының кезекті сайлауы Парламенттің жұмыс істеп тұрған сайланымы өкілеттігінің мерзімі аяқталардан кемінде екі ай бұрын өткізіледі.

2. Сенат депутаттары жанама сайлау құқығы негiзiнде жасырын дауыс беру жолымен сайланады. Сайланған Сенат депутаттарының жартысы [әрбiр үш жыл сайын](http://online.zakon.kz/Document/?doc_id=31161059#sub_id=700) қайта сайланып отырады. Бұл орайда олардың кезектi сайлауы бұлардың өкiлеттiк мерзiмi аяқталғанға дейiнгi екi айдан кешiктiрiлмей өткізiледi.

2007.21.05. [***№ 254-III***](http://online.zakon.kz/Document/?doc_id=30104598#sub_id=1400) ҚР Заңымен 3-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=510300). қара)

3. Парламент немесе Парламент Мәжілісі депутаттарының кезектен тыс сайлауы тиісінше Парламент немесе Парламент Мәжілісінің өкілеттігі мерзімінен бұрын тоқтатылған күннен бастап [екі ай ішінде](http://online.zakon.kz/Document/?doc_id=31161059#sub_id=500) өткізіледі.

2007.21.05. [***№ 254-III***](http://online.zakon.kz/Document/?doc_id=30104598#sub_id=1400) ҚР Заңымен 4-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=510400). қара)

4. Қазақстан Республикасының азаматтығында тұратын және оның аумағында соңғы он жылда тұрақты тұрып жатқан адам Парламент депутаты бола алады. Жасы отызға толған, жоғары білімі және кемінде бес жыл жұмыс стажы бар, тиісті облыстың, республикалық маңызы бар қаланың не Республика астанасының аумағында кемінде үш жыл тұрақты тұрып жатқан адам Сенат депутаты бола алады. Жасы жиырма беске толған адам Мәжіліс депутаты бола алады.

2007.21.05. [***№ 254-III***](http://online.zakon.kz/Document/?doc_id=30104598#sub_id=1400) ҚР Заңымен 5-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=510500). қара)

5. Республика Парламенті депутаттарын сайлау конституциялық заңмен реттеледі.

Қазақстан Республикасы Конституциялық Кеңесінің 2003 жылғы 11 ақпандағы № 1 [*Қаулысымен*](http://online.zakon.kz/Document/?doc_id=51036924) берілген түсініктемелерді қараңыз

6. Парламенттiң депутаты Қазақстан халқына ант бередi.

ҚР Конституциялық Кеңесінің 18.03.99 ж. № 5/2; 29.11.99 ж. № 24/2 қаулыларымен

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=9) 52-бап өзгертілді

52-бап

1. 2007.21.05. № 254-III ҚР [Заңымен](http://online.zakon.kz/Document/?doc_id=30104598#sub_id=1500) алып тасталды (бұр. [**ред**](http://online.zakon.kz/Document/?doc_id=30104618#sub_id=520000). қара)

2. Парламент депутаттары оның жұмысына қатысуға мiндеттi. Парламентте депутаттың жеке өзi ғана дауыс бередi. Депутаттың Палаталар мен олардың органдарының отырыстарына дәлелдi себептерсiз үш реттен артық қатыспауы, сол сияқты дауыс беру құқығын басқа бiреуге беруi депутатқа заңда белгiленген жазалау шараларын қолдануға әкеп соғады.

3. Парламент депутатының басқа өкiлдi органның депутаты болуға, оқытушылық, ғылыми және өзге де шығармашылық қызметтен басқа, ақы төленетiн өзге де жұмыс атқаруға, кәсiпкерлiкпен шұғылдануға, коммерциялық ұйымның басшы органының немесе байқаушы кеңесiнiң құрамына кiруге құқығы жоқ. Осы ереженiң бұзылуы депутаттың өкiлеттiгiн тоқтатуға әкеп соғады.

Қазақстан Республикасының Конституциялық Кеңестің 1996 жылғы 8 шілдедегі № 2/1 [*қаулысымен*](http://online.zakon.kz/Document/?doc_id=50002373), Қазақстан Республикасы Конституциялық Кеңесінің 1997 жылғы 16 мамырдағы № 11/2 [*қаулысымен*](http://online.zakon.kz/Document/?doc_id=50003571), Қазақстан Республикасы Конституциялық кеңесінің 2003 жылғы 12 мамырдағы № 5 [*қаулысымен*](http://online.zakon.kz/Document/?doc_id=51039547) берілген түсініктемелерді қараңыз

4. Парламент депутатын оның өкiлеттiк мерзiмi iшiнде тұтқынға алуға, күштеп әкелуге, сот тәртібімен белгiленетiн әкiмшiлiк жазалау шараларын қолдануға, қылмыс үстiнде ұсталған немесе [ауыр қылмыс](http://online.zakon.kz/Document/?doc_id=51036288) жасаған реттердi қоспағанда, тиiстi Палатаның келісімiнсiз қылмыстық жауапқа тартуға болмайды.

2007.21.05. [***№ 254-III***](http://online.zakon.kz/Document/?doc_id=30104598#sub_id=1500) ҚР Заңымен 5-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=520500). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=52) 5-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=520500))

5. Парламент депутатының өкілеттігі орнынан түскен, ол қайтыс болған, соттың заңды күшіне енген шешімі бойынша депутат іс-әрекетке қабілетсіз, қайтыс болған немесе хабарсыз кеткен деп танылған жағдайларда және Конституция мен конституциялық заңда көзделген өзге де жағдайларда тоқтатылады.

Парламент депутаты:

1) ол Қазақстаннан тысқары жерге тұрақты тұруға кеткен;

2) оған қатысты соттың айыптау үкімі заңды күшіне енген;

3) Қазақстан Республикасының азаматтығын жоғалтқан кезде өз мандатынан айырылады.

Парламент Мәжілісінің депутаты:

1) депутат конституциялық заңға сәйкес партиялық тізім негізінде өзін сайлаған саяси партиядан шыққан немесе шығарылған;

2) конституциялық заңға сәйкес партиялық тізім негізінде депутатты сайлаған саяси партия қызметін тоқтатқан;

3) бір мандаттық аумақтық сайлау округі бойынша сайланған депутатты конституциялық заңда айқындалатын тәртіппен сайлаушылар кері шақырып алған кезде өз мандатынан айырылады.

Парламент Сенатының тағайындалған депутаттарының өкілеттігі Республика Президентінің шешімі бойынша мерзімінен бұрын тоқтатылуы мүмкін.

Парламент және Парламент Мәжілісі депутаттарының өкілеттігі тиісінше Парламент немесе Парламент Мәжілісі таратылған жағдайларда тоқтатылады.

Қазақстан Республикасы Конституциялық Кеңесінің 2007 жылғы 18 маусымдағы № 7 [*нормативтік қаулысымен*](http://online.zakon.kz/Document/?doc_id=50003571), 2001 ж. 13 желтоқсандағы № 19/2 [*қаулысымен*](http://online.zakon.kz/Document/?doc_id=51026637), 2003 жылғы 12 мамырдағы № 5 [*қаулысымен*](http://online.zakon.kz/Document/?doc_id=51039547) берілген түсініктемелерді қараңыз

6. Депутаттарға жазалау шараларын қолдануға, олардың осы баптың 3-тармағының талаптарын, депутаттық әдеп ережелерiн сақтауына, сондай-ақ депутаттардың өкiлеттiгiн тоқтатуға және өкiлеттігiнен әрi депутатқа ешкiмнiң тиiспеуi жөніндегі құқығынан айыруға байланысты мәселелердi әзiрлеу Қазақстан Республикасының Орталық сайлау комиссиясына жүктеледi.

«Депутаттарға жазалау шараларын қолдануға, олардың депутаттық қызметпен байланысты шектеулерді, депутаттық әдеп ережелерін сақтауына байланысты, сондай-ақ депутаттардың өкілеттігін тоқтатуға, оларды өкілеттігінен және депутатқа ешкімнің тиіспеуі жөніндегі құқығынан айыруға байланысты мәселелерді Қазақстан Республикасы Парламентінің қарауына дайындау жөніндегі ережені бекіту туралы» Қазақстан Республикасы Орталық сайлау комиссиясының 2016 жылғы 22 маусымдағы № 40/137 [*Қаулысын*](http://online.zakon.kz/Document/?doc_id=39079381) қараңыз

2007.21.05. № 254-III ҚР [***Заңымен***](http://online.zakon.kz/Document/?doc_id=30104598#sub_id=1600) 53-бап жаңа редакцияда (бұр. [***ред***](http://online.zakon.kz/Document/?doc_id=30104618#sub_id=530000). қара)

53-бап

Палаталардың бірлескен отырысында Парламент:

1) Қазақстан Республикасы Президентінің ұсынысы бойынша Конституцияға өзгерістер мен толықтырулар енгізеді;

Қазақстан Республикасы Конституциялық Кеңесі 1997 жылғы 15 қазандағы № 17/2 [*Қаулымен*](http://online.zakon.kz/Document/?doc_id=50010080), Қазақстан Республикасы Конституциялық Кеңесінің 1999 жылғы 30 маусымдағы № 10/2 [*қаулысымен*](http://online.zakon.kz/Document/?doc_id=50005396), Қазақстан Республикасы Конституциялық Кеңесі 1998 жылғы 4 желтоқсан № 13/2 [*қаулымен*](http://online.zakon.kz/Document/?doc_id=51012226) берілген түсініктемелерді қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=53) 1-1) тармақшамен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

1-1) конституциялық заңдарды қабылдайды;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=53) 1-2) тармақшамен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

1-2) Республика Президентінің қарсылығын туғызған конституциялық заңдар немесе конституциялық заңның баптары бойынша қарсылықтар жіберілген күннен бастап бір ай мерзімде қайталап талқылау мен дауысқа салуды жүргізеді. Бұл мерзімнің сақталмауы Президент қарсылықтарының қабылданғанын білдіреді. Егер Парламент әрбір Палата депутаттарының жалпы санының төрттен үшінің көпшілік даусымен Президенттің қарсылықтарын еңсерсе, Президент бір ай ішінде конституциялық заңға қол қояды. Егер Президенттің қарсылықтары еңсерілмесе, конституциялық заң қабылданбады немесе Президент ұсынған редакцияда қабылданды деп есептеледі;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=53) 2) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=530000))

2) Үкімет пен Жоғары аудиторлық палатаның республикалық бюджеттің атқарылуы туралы есептерін бекітеді. Үкіметтің республикалық бюджеттің атқарылуы туралы есебін Парламенттің бекітпеуі Парламенттің Үкіметке сенімсіздік білдіргенін көрсетеді;

3) 2017 ж. 10.03. № 51-VI ҚР [Заңымен](http://online.zakon.kz/Document/?doc_id=39221033#sub_id=53) алып тасталды ([*бұр.ред.қара*](http://online.zakon.kz/Document/?doc_id=36107940#sub_id=530003))

4) соғыс және бітім мәселелерін шешеді;

5) Республика Президентінің ұсынысы бойынша бейбітшілік пен қауіпсіздікті сақтау жөніндегі халықаралық міндеттемелерді орындау үшін Республиканың Қарулы Күштерін пайдалану туралы шешім қабылдайды;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=53) 6) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=530006))

6) Конституциялық Соттың Республикадағы конституциялық заңдылықтың жай-күйі туралы жыл сайынғы жолдауын тыңдайды;

7) палаталардың бірлескен комиссияларын құрады, олардың төрағаларын сайлайды және қызметтен босатады, комиссиялардың қызметі туралы есептерді тыңдайды;

8) Парламентке Конституция жүктеген өзге де өкілеттіктерді жүзеге асырады.

ҚР Конституциялық Кеңесінің 04.12.98 ж. № 13/2; 30.06.99 ж. № 10/2; 27.09.99 ж. № 18/2 қаулыларымен берілген түсініктемелерді қараңыз

2007.21.05. № 254-III ҚР [***Заңымен***](http://online.zakon.kz/Document/?doc_id=30104598#sub_id=1600) 54-бап жаңа редакцияда (бұр. [**ред**](http://online.zakon.kz/Document/?doc_id=30104618#sub_id=540000). қара)

54-бап

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=54) 1-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=540000))

1. Парламент Палаталардың бөлек отырысында мәселелерді әуелі - Мәжілісте, ал содан кейін Сенатта өз кезегімен қарау арқылы заңдар қабылдайды, оның ішінде:

1) республикалық бюджетті бекітеді, оған өзгерістер мен толықтырулар енгізеді;

2) мемлекеттік салықтар мен алымдарды белгілейді және оларды алып тастайды;

3) Қазақстанның әкімшілік-аумақтық құрылысы мәселелерін шешу тәртібін белгілейді;

4) мемлекеттік наградаларды тағайындайды, Республиканың құрметті, әскери және өзге де атақтарын, сыныптық шендерін, дипломатиялық дәрежелерін белгілейді, Республиканың мемлекеттік рәміздерін айқындайды;

Қазақстан Республикасы Конституциялық Кеңесінің 2008 жылғы 15 қазандағы № 8 [*нормативтік қаулысымен*](http://online.zakon.kz/Document/?doc_id=30354788), Қазақстан Республикасы Конституциялық Кеңесінің 1999 жылғы 30 маусымдағы № 10/2 [*қаулысымен*](http://online.zakon.kz/Document/?doc_id=50005396) берілген түсініктемелерді қараңыз

5) мемлекеттік заемдар мен Республиканың экономикалық және өзге де көмек көрсетуі туралы мәселелерді шешеді;

6) рақымшылық жасау мәселелерін шешеді;

7) [Республиканың халықаралық шарттарын ратификациялайды және олардың күшін жояды](http://online.zakon.kz/Document/?doc_id=30013155).

Қазақстан Республикасы Конституциялық Кеңесінің 2006 жылғы 18 мамырдағы № 2 [*қаулысымен*](http://online.zakon.kz/Document/?doc_id=30060358), Қазақстан Республикасы Конституциялық Кеңесінің 2001 жылғы 13 желтоқсандағы № 16-17/3 [*қаулысымен*](http://online.zakon.kz/Document/?doc_id=30060390) берілген түсініктемелерді қараңыз

2. Парламент палаталардың бөлек отырысында мәселелерді әуелі - Мәжілісте, ал содан кейін Сенатта өз кезегімен қарау арқылы:

1) республикалық бюджеттің атқарылуы туралы есептерді талқылайды;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=54) 2) тармақша жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=540202))

2) Республика Президентінің қарсылығын туғызған заңдар немесе заңның баптары бойынша қарсылықтар жіберілген күннен бастап бір ай мерзімде қайталап талқылау мен дауысқа салуды жүргізеді. Бұл мерзімнің сақталмауы Президент қарсылықтарының қабылданғанын білдіреді. Егер Мәжіліс пен Сенат әрбір Палата депутаттарының жалпы санының үштен екісінің көпшілік даусымен Президенттің қарсылықтарын еңсерсе, Президент бір ай ішінде заңға қол қояды. Егер Президенттің қарсылығын ең болмаса Палаталардың бірі еңсермесе, заң қабылданбады немесе Президент ұсынған редакцияда қабылданды деп есептеледі;

3) республикалық референдум тағайындау туралы бастама көтереді.

ҚР Конституциялық Кеңесінің 30.06.99 ж. № 10/2; 26.12.00 ж. № 22/2; 13.12.01 ж. № 16-17/3 қаулыларымен берілген түсініктемелерді қараңыз

55-бап

Сенаттың ерекше қарауына мыналар жатады:

2007.21.05. [***№ 254-III***](http://online.zakon.kz/Document/?doc_id=30104598#sub_id=1700) ҚР Заңымен 1) тармақша өзгертілді (бұр. [***ред***](http://online.zakon.kz/Document/?doc_id=30104618#sub_id=550000). қара)

1) Қазақстан Республикасы Президентінің ұсынуымен Республиканың Жоғарғы Сотының Төрағасын және Жоғарғы Сотының судьяларын сайлау мен қызметтен босату, олардың анттарын қабылдау;

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=55) 1-1) тармақшамен толықтырылды

1-1) Қазақстан Республикасы Президентінің ұсынуымен Қазақстан Республикасындағы Адам құқықтары жөніндегі уәкілді бес жыл мерзімге қызметке сайлау және оны қызметінен босату;

2007.21.05. [***№ 254-III***](http://online.zakon.kz/Document/?doc_id=30104598#sub_id=1700) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=550000). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=55) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=550200)) 2) тармақша жаңа редакцияда

2) Республика Президентінің Республика Конституциялық Сотының Төрағасын, Ұлттық Банкінің Төрағасын, Жоғары Сот Кеңесінің Төрағасын, Бас Прокурорын, Ұлттық қауіпсіздік комитетінің Төрағасын тағайындауына келісім беру;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=55) 3) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=550300))

3) Республиканың Бас Прокурорын, Жоғарғы Сотының Төрағасы мен судьяларын, Қазақстан Республикасындағы Адам құқықтары жөніндегі уәкілді оларға ешкiмнiң тиiспеуi жөніндегі құқығынан айыру;

4) 2007.21.05. [№ 254-III](http://online.zakon.kz/Document/?doc_id=30104598#sub_id=1700) ҚР Заңымен алып тасталды (бұр. [***ред***](http://online.zakon.kz/Document/?doc_id=30104618#sub_id=550000). қара)

2007.21.05. [***№ 254-III***](http://online.zakon.kz/Document/?doc_id=30104598#sub_id=1700) ҚР Заңымен 5) тармақша жаңа редакцияда (бұр. [***ред***](http://online.zakon.kz/Document/?doc_id=30104618#sub_id=550000). қара)

5) Мәжілістің өкілеттіктері мерзімінен бұрын тоқтатылуына байланысты, ол уақытша болмаған кезеңде Республика Парламентінің конституциялық заңдар мен заңдар қабылдау жөніндегі функцияларын орындау;

2007.21.05. [***№ 254-III***](http://online.zakon.kz/Document/?doc_id=30104598#sub_id=1700) ҚР Заңымен 6) тармақша жаңа редакцияда (бұр. [***ред***](http://online.zakon.kz/Document/?doc_id=30104618#sub_id=550000). қара)

6) Конституциямен Парламент Сенатына жүктелген өзге де өкілеттіктерді жүзеге асыру.

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=10) 56-бап өзгертілді; 2007.21.05. [***№ 254-III***](http://online.zakon.kz/Document/?doc_id=30104598#sub_id=1800) ҚР Заңымен 56-бап жаңа редакцияда (бұр. [***ред***](http://online.zakon.kz/Document/?doc_id=30104618#sub_id=560000). қара)

56-бап

1. Мәжілістің ерекше қарауына мыналар жатады:

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=56) 1) тармақша өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=560000))

1) Парламентке енгізілген конституциялық заңдар мен заңдардың жобаларын қарауға қабылдау;

2) Палата депутаттарының жалпы санының көпшілік даусымен Республика Президентіне Республика Премьер-Министрін тағайындауға келісім беру;

3) Республика Президентінің кезекті сайлауын хабарлау;

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=56) 3-1) тармақшамен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

3-1) Жоғары аудиторлық палата Төрағасының есебін жылына екі рет тыңдау;

4) Конституциямен Парламент Мәжілісіне жүктелген өзге де өкілеттіктерді жүзеге асыру.

2. Мәжіліс депутаттарының жалпы санының көпшілік даусымен, Мәжіліс депутаттарының жалпы санының кемінде бестен бірінің бастамасы бойынша Мәжіліс Үкіметке сенімсіздік білдіруге хақылы.

Қазақстан Республикасы Парламенті Мәжілісінің [*Регламентін*](http://online.zakon.kz/Document/?doc_id=51023877#sub_id=7600) қараңыз

ҚР 07.10.98 ж. № 284-1 [*Заңымен*](http://online.zakon.kz/Document/?doc_id=51010769#sub_id=11) 57-бап өзгертілді

57-бап

Парламенттiң әр Палатасы дербес, басқа Палатаның қатысуынсыз:

2007.21.05. [***№ 254-III***](http://online.zakon.kz/Document/?doc_id=30104598#sub_id=1900) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=570000). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=57) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=570000)) 1) тармақша жаңа редакцияда

1) Конституциялық Соттың үш судьясын қызметке тағайындайды; Орталық сайлау комиссиясының екі мүшесін, Жоғары аудиторлық палатаның үш мүшесін бес жыл мерзімге қызметке тағайындайды;

2) Конституцияның [47-бабының 1-тармағында](#sub470000) көзделген ретте Парламент құратын комиссия мүшелерiнiң тең жартысына өкiлеттiк бередi;

3) Палаталардың бiрлескен комиссиялары мүшелерiнiң тең жартысын сайлайды;

4) Палаталар депутаттарының өкiлеттiгiн тоқтатады, сондай-ақ Қазақстан Республикасы Бас Прокурорының ұсынуымен оларға ешкiмнiң тиiспеуi жөніндегі құқығынан Палаталардың депутаттарын айыру мәселелерiн шешедi;

5) өз құзыретіндегі мәселелер бойынша парламенттiк тыңдаулар өткiзедi;

2007.21.05. [*№ 254-III*](http://online.zakon.kz/Document/?doc_id=30104598#sub_id=1900) ҚР Заңымен (бұр. [*ред*](http://online.zakon.kz/Document/?doc_id=30104618#sub_id=570000). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=57) ([*бұр.ред.қара*](http://online.zakon.kz/Document/?doc_id=36107940#sub_id=570600)) 6) тармақша жаңа редакцияда

6) Палата депутаттары жалпы санының кемінде үштен бірінің бастамасы бойынша Республика Үкіметі мүшелерінің өз қызметі мәселелері жөніндегі есептерін тыңдауға хақылы. Есепті тыңдау қорытындылары бойынша Үкімет мүшесі Республика заңдарын орындамаған жағдайда Палата депутаттары жалпы санының кемінде үштен екі көпшілік даусымен оны қызметінен босату туралы Республика Президентіне өтініш жасауға хақылы. Мұндай жағдайда Республика Президенті Үкімет мүшесін қызметінен босатады;

7) Палаталардың үйлестiрушi және жұмыс органдарын құрады;

8) өз қызметiнiң регламентiн, Палатаның ұйымдастыру және iшкi тәртібіне байланысты мәселелер бойынша өзге де шешiмдер қабылдайды.

58-бап

1. Палаталарды мемлекеттік тiлдi еркiн меңгерген өз депутаттарының арасынан Палаталар депутаттары жалпы санының көпшiлiк даусымен жасырын дауыс беру арқылы Сенат пен Мәжіліс сайлаған төрағалар басқарады. Сенат Төрағасының қызметiне кандидатураны Қазақстан Республикасының Президентi ұсынады. Мәжіліс Төрағасының қызметiне кандидатураларды Палатаның депутаттары ұсынады.

2. Палаталардың төрағалары, егер бұл үшiн Палаталардың депутаттары жалпы санының көпшiлiгi дауыс берсе, қызметтен керi шақырылып алынуы мүмкiн, сондай-ақ олар өз еркiмен орнынан түсуге хақылы.

3. Парламент Палаталарының төрағалары:

1) Палаталардың отырыстарын шақырып, оларға төрағалық етедi;

2) Палаталардың қарауына енгiзiлетiн мәселелердi әзiрлеуге жалпы басшылық жасайды;

3) Палаталар төрағаларының орынбасарлары қызметiне сайлау үшiн Палаталарға кандидатуралар ұсынады;

4) Палаталар қызметiнде регламенттiң сақталуын қамтамасыз етедi;

5) Палаталардың үйлестiру органдарының қызметiне басшылық жасайды;

6) Палаталар шығаратын актiлерге қол қояды;

2007.21.05. [**№ 254-III**](http://online.zakon.kz/Document/?doc_id=30104598#sub_id=2000) ҚР Заңымен (бұр. [**ред**](http://online.zakon.kz/Document/?doc_id=30104618#sub_id=580300). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=58) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=580307)) 7) тармақша жаңа редакцияда

7) Палаталарға Конституциялық Соттың судьялары, Орталық сайлау комиссиясының, Жоғары аудиторлық палатаның мүшелері қызметіне тағайындау үшін кандидатуралар ұсынады;

8) өздерiне Парламент регламентi жүктейтiн басқа да мiндеттердi атқарады.

4. Мәжіліс Төрағасы:

1) Парламент сессияларын ашады;

2) Палаталардың кезектi бiрлескен отырыстарын шақырады, Палаталардың кезектi және кезектен тыс бiрлескен отырыстарына төрағалық етедi.

5. Палаталардың төрағалары өз құзыретіндегі мәселелер бойынша өкiмдер шығарады.

59-бап

1. Парламент сессиясы оның Палаталарының бiрлескен және бөлек отырыстары түрiнде өткiзiледi.

2. Парламенттiң бiрiншi сессиясын Қазақстан Республикасының Президентi сайлау қорытындылары жарияланған күннен бастап отыз күннен кешiктiрмей шақырады.

3. Парламенттiң кезектi сессиялары жылына бiр рет қыркүйектiң бiрiншi жұмыс күнiнен маусымның соңғы жұмыс күнiне дейiн өткiзiледi.

Қазақстан Республикасы Конституциялық Кеңесінің 2012 жылғы 13 сәуірдегі № 2 [*нормативтік қаулысымен*](http://online.zakon.kz/Document/?doc_id=31161059#sub_id=400),  30.06.99 ж. № 14/2 [*қаулысымен*](http://online.zakon.kz/Document/?doc_id=50005153) берілген түсініктемені қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=2100) ҚР Заңымен 4-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=590400). қара)

4. Парламент сессиясын, әдетте, Республика Президенті ашады және сессия Сенат пен Мәжілістің бірлескен отырыстарында жабылады. Парламент сессиялары аралығындағы кезеңде Республика Президенті өз бастамасымен, палаталар төрағаларының немесе Парламент депутаттары жалпы санының кемінде үштен бірінің ұсынысымен Парламенттің кезектен тыс сессиясын шақыра алады. Онда сессияны шақыруға негіз болған мәселелер ғана қаралады.

5. Палаталардың бiрлескен және бөлек отырыстары оларға әр Палата депутаттарының жалпы санының кемiнде үштен екiсi қатысқан жағдайда өткiзiледi.

6. Палаталардың бiрлескен және бөлек отырыстары ашық отырыстар болып табылады. Регламенттерде көзделген реттерде жабық отырыстар өткiзiлуi мүмкiн. Республика Президентінің, Премьер-Министр мен Үкiмет мүшелерiнiң, Ұлттық Банк Төрағасының, Бас Прокурордың, Ұлттық қауiпсiздiк комитетi Төрағасының кез келген отырыстарға қатысуға және сөз сөйлеуге құқығы бар.

60-бап

1. Палаталар әр Палатада саны жетiден аспайтын тұрақты комитеттер құрады.

2. Палаталардың бiрлескен қызметтерiне қатысты мәселелердi шешу үшiн Сенат пен Мәжіліс тепе-тең негiзде бiрлескен комиссиялар құруға хақылы.

3. Комитеттер мен комиссиялар өз құзыретіндегі мәселелер бойынша қаулылар шығарады.

4. Комитеттер мен комиссияларды құру, олардың өкiлеттiгi және қызметiн ұйымдастыру тәртібі заңмен белгiленедi.

61-бап

2007.21.05. [***№ 254-III***](http://online.zakon.kz/Document/?doc_id=30104598#sub_id=2200) ҚР Заңымен 1-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=610000). қара)

1. Заң шығару бастамасы құқығы Республика Президентіне, Парламент депутаттарына, Үкіметке тиесілі және тек қана Мәжілісте жүзеге асырылады.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=61) 2-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=610200)); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=61) 2-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=610200))

2. Республика Президентінің заңдар жобаларын қараудың басымдығын белгiлеуге құқығы бар, бұл тиісті заң жобалары бірінші кезектегі тәртіппен екі ай ішінде қабылдануға тиіс екенін бiлдiредi.

Халықтың өмірі мен денсаулығына, конституциялық құрылысқа, қоғамдық тәртіпті қорғауға, елдің экономикалық қауіпсіздігіне қатер төндіретін жағдайларға жедел ден қою мақсатында Республика Үкіметінің заң шығару бастамасы тәртібімен енгізілген заң жобалары Палаталардың бірлескен отырысында Парламенттің дереу қарауына жатады.

Қазақстан Республикасы Конституциялық кеңесінің 2000 жылғы 3 шілде № 15/2 [*қаулысымен*](http://online.zakon.kz/Document/?doc_id=50010252) берілген түсініктемені қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=61) 3-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=610300))

3. Парламент аса маңызды қоғамдық қатынастарды реттейтiн, мыналарға:

1) жеке және заңды тұлғалардың құқық субъектілігiне, азаматтардың құқықтары мен бостандықтарына, жеке және заңды тұлғалардың мiндеттерi мен жауапкершiлiгiне;

Қазақстан Республикасы Конституциялық Кеңесінің 2006 жылғы 13 шілдедегі № 4 [*қаулысымен*](http://online.zakon.kz/Document/?doc_id=30063231) берілген түсініктемені қараңыз

2) меншiк режимiне және өзге де мүлiктiк құқықтарға;

3) мемлекеттік органдар мен жергiлiктi өзiн-өзi басқару органдарын ұйымдастыру мен олардың қызметiнiң, мемлекеттік және әскери қызметтiң негiздерiне;

Қазақстан Республикасы Конституциялық кеңесінің 2013 жылғы 16 мамырдағы № 2 [*қосымша қаулысымен*](http://online.zakon.kz/Document/?doc_id=31398059), Қазақстан Республикасы Конституциялық Кеңесінің 2008 жылғы 15 қазандағы № 8 [*нормативтік қаулысымен*](http://online.zakon.kz/Document/?doc_id=30354788), Қазақстан Республикасы Конституциялық Кеңесінің 1999 жылғы 3 қараша № 19/2 [*қаулысымен*](http://online.zakon.kz/Document/?doc_id=50007219) берілген түсініктемені қараңыз

4) салық салуға, алымдар мен басқа да мiндеттi төлемдердi белгiлеуге;

5) республикалық бюджетке;

6) сот құрылысы мен сотта iс жүргiзу мәселелерiне;

Қазақстан Республикасы Конституциялық Кеңесінің 2006 жылғы 13 шілдедегі № 4 [*қаулысымен*](http://online.zakon.kz/Document/?doc_id=30063231) берілген түсініктемені қараңыз

7) білім беруге, денсаулық сақтауға және әлеуметтiк қамсыздандыруға;

8) кәсiпорындар мен олардың мүлкiн жекешелендiруге;

9) айналадағы ортаны қорғауға;

10) республиканың әкiмшiлiк-аумақтық құрылысына;

11) мемлекет қорғанысы мен қауiпсiздiгiн қамтамасыз етуге қатысты негiзгi принциптер мен нормалардың белгiлейтiн заңдар шығаруға хақылы.

Өзге қатынастардың барлығы заңға тәуелдi актiлермен реттеледi.

Осы баптың 2-тармағының екінші бөлігінде көзделген заң жобалары Парламентке енгізілген жағдайда, Республика Үкіметі осы тармақтың бірінші бөлігінде көрсетілген мәселелер бойынша заң күші бар уақытша нормативтік құқықтық актілер қабылдауға өзінің жауапкершілігімен хақылы, олар Парламент қабылдаған заңдар күшіне енгенге дейін немесе Парламент заңдарды қабылдамағанға дейін қолданыста болады.

Қазақстан Республикасы Үкіметінің [*Регламентін*](http://online.zakon.kz/Document/?doc_id=38259241#sub_id=9800) қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=61) 4-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=610400))

4. Мәжіліс депутаттары жалпы санының көпшілік даусымен қабылданған заң Сенатқа беріледі, ол онда алпыс күннен асырылмай қаралады.

Мәжіліс заң жобасын депутаттардың жалпы санының көпшілік даусымен тұтастай қабылдамауға хақылы. Бас тартылған заң жобасы қабылданбады деп есептеледі және бастамашыға қайтарылады.

Сенат депутаттары жалпы санының көпшілік даусымен мақұлданған заң он күннің ішінде Президенттің қол қоюына беріледі. Егер Сенат заңды тұтастай немесе оның жекелеген баптарын мақұлдамаса, онда заң Мәжіліске қайтарылады. Бұл ретте Сенат Мәжіліске заңның жекелеген баптарының редакциясын ұсынуға құқылы.

Егер Сенат алпыс күннің ішінде тиісті шешім қабылдамаған жағдайда, заң Президенттің қол қоюына беріледі.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=61) 5-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=610400))

5. Егер Мәжіліс заңның жекелеген баптарының Сенат ұсынған редакциясына депутаттардың жалпы санының көпшілік даусымен келіссе, Мәжіліс заңды жаңа редакцияда қабылдаған және Сенат мақұлдаған болып есептеледі және он күннің ішінде Президенттің қол қоюына беріледі.

Егер Мәжіліс заңның жекелеген баптарының Сенат ұсынған редакциясына сол көпшілік дауыспен қарсылық білдірсе, сондай-ақ егер Сенат заңды тұтастай мақұлдамаған жағдайда, Палаталар арасындағы келіспеушіліктер келісу рәсімдері арқылы шешіледі.

Заңның келісу комиссиясы тұжырымдаған редакциясы осы баптың 4-тармағында белгіленген тәртіппен Мәжілістің және Сенаттың қарауына жатады.

Мәжіліс келісу комиссиясы ұсынған редакциядағы заңды Палата депутаттары жалпы санының көпшілік даусымен қабылдамаған жағдайларда, Мәжіліс бұрын қабылданған редакциядағы заң бойынша қайтадан дауысқа салуды жүргізеді.

Егер қайтадан дауысқа салу кезінде Мәжіліс Палата депутаттары жалпы санының үштен екісінің көпшілік даусымен бұрын қабылданған шешімді бекітсе, заң он күннің ішінде Президенттің қол қоюына беріледі.

Егер заң Мәжіліс депутаттарының көрсетілген көпшілік даусын алмаса, заң қабылданбады деп есептеледі және бастамашыға қайтарылады.

5-1. 2022 ж. 08.06. ҚР [Заңымен](http://online.zakon.kz/Document/?doc_id=35171532#sub_id=61) алып тасталды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=610510))

2007.21.05. [***№ 254-III***](http://online.zakon.kz/Document/?doc_id=30104598#sub_id=2200) ҚР Заңымен 6-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=610600). қара)

6. Мемлекеттік кiрiстi қысқартуды немесе мемлекеттік шығысты көбейтудi көздейтiн заңдардың жобалары Республика Үкіметінiң оң қорытындысы болғанда ғана енгiзiлуi мүмкiн. Республика Президентінің заң шығару бастамасы тәртібімен Парламент Мәжілісіне енгізілген заңнамалық актілердің жобалары үшін мұндай қорытындының болуы талап етілмейді.

2007.21.05. [***№ 254-III***](http://online.zakon.kz/Document/?doc_id=30104598#sub_id=2200) ҚР Заңымен 7-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=610700). қара)

7. Үкімет енгізген заң жобасының қабылданбауына байланысты Премьер-Министр Парламент палаталарының бірлескен отырысында Үкіметке сенім туралы мәселе қоюға хақылы. Бұл мәселе бойынша дауыс беру сенім туралы мәселе қойылған сәттен бастап қырық сегіз сағаттан ерте өткізілмейді. Егер сенімсіздік білдіру туралы ұсыныс палаталардың әрқайсысының депутаттары жалпы санының көпшілік даусын ала алмаса, заң жобасы дауысқа салынбай қабылданды деп есептеледі. Алайда Үкімет бұл құқықты жылына екі реттен артық пайдалана алмайды.

ҚР Конституциялық Кеңесінің 12.03.99 ж. [*№ 3/2*](http://online.zakon.kz/Document/?doc_id=51012724); 27.09.99 ж. [*№ 18/2*](http://online.zakon.kz/Document/?doc_id=51014915) қаулыларымен берілген түсініктемені қараңыз

62-бап

1. Парламент Республиканың бүкiл аумағында мiндеттi күшi бар Қазақстан Республикасының заңдары, Парламенттiң қаулылары, Сенат пен Мәжілістiң қаулылары түрiнде заң актілерін қабылдайды.

2. Республиканың заңдары Республика Президентi қол қойғаннан кейiн күшiне енедi.

Қазақстан Республикасы Конституциялық Кеңесінің 2007 жылғы 18 сәуірдегі № 4 [*нормативтік қаулысымен*](http://online.zakon.kz/Document/?doc_id=30101316), Қазақстан Республикасы Конституциялық кеңесінің 2000 жылғы 3 шілде № 15/2 [*қаулысымен*](http://online.zakon.kz/Document/?doc_id=50010252), Қазақстан Республикасы Конституциялық Кеңесінің Қаулысы 1999 жылғы 29 қазандағы № 20/2 [*қаулысымен*](http://online.zakon.kz/Document/?doc_id=50007336) берілген түсініктемені қараңыз

3. Конституцияға өзгертулер мен толықтырулар әр Палата депутаттары жалпы санының кемiнде төрттен үшiнiң көпшiлiк даусымен енгiзiледi.

4. Конституциялық заңдар Конституцияда көзделген мәселелер бойынша әр Палата депутаттарының жалпы санының кемiнде үштен екiсiнiң көпшiлiк даусымен қабылданады.

«Қазақстан Республикасы Конституциясының 62-бабының 4-тармағын ресми түсіндіру туралы» Қазақстан Республикасы Конституциялық Сотының 2023 жылғы 10 қаңтардағы № 2 [*нормативтік қаулысын*](http://online.zakon.kz/Document/?doc_id=37495341) қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=62) 5-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=620500))

5. Егер Конституцияда өзгеше көзделмесе, Палаталар депутаттарының жалпы санының көпшілік даусымен заңдарды Мәжіліс қабылдайды, Сенат мақұлдайды.

Егер Конституцияда өзгеше көзделмесе, Парламенттің және оның Палаталарының қаулылары Палата депутаттары жалпы санының көпшілік даусымен қабылданады.

2007.21.05. [***№ 254-III***](http://online.zakon.kz/Document/?doc_id=30104598#sub_id=2300) ҚР Заңымен 6-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=620600). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=62) 6-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=620600))

6. Қазақстан Республикасының Конституциясына өзгерістер мен толықтырулар енгізу мәселелері бойынша, конституциялық заңдардың жобалары бойынша кемінде екі оқылым өткізу міндетті.

7. Республиканың заңдары, Парламент пен оның Палаталарының қаулылары Конституцияға қайшы келмеуге тиiс. Парламент пен оның Палаталарының қаулылары заңдарға қайшы келмеуге тиiс.

8. Республиканың заң және өзге де нормативтiк құқықтық актілерін әзiрлеу, ұсыну, талқылау, күшiне енгізу және жариялау тәртібі арнаулы заңмен және Парламент пен оның Палаталарының регламенттерiмен реттеледi.

ҚР Конституциялық кеңесінің 2013 жылғы 6 наурыздағы № 1 [*нормативтік қаулысымен*](http://online.zakon.kz/Document/?doc_id=31344357), Қазақстан Республикасы Конституциялық Кеңесінің 2007 жылғы 18 сәуірдегі № 4 [*нормативтік қаулысымен*](http://online.zakon.kz/Document/?doc_id=30101316), Қазақстан Республикасы Конституциялық Кеңесінің 2006 жылғы 18 мамырдағы № 2 [*қаулысымен*](http://online.zakon.kz/Document/?doc_id=30060358) берілген түсініктемені қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=2400) ҚР Заңымен 63-бап жаңа редакцияда (бұр. [***ред***](http://online.zakon.kz/Document/?doc_id=30104618#sub_id=630000). қара)

63-бап

1. Республика Президенті Парламент палаталары төрағаларымен және Премьер-Министрмен консультациялардан кейін Парламентті немесе Парламент Мәжілісін тарата алады.

Қазақстан Республикасы Конституциялық Кеңесінің 2007 жылғы 18 маусымдағы № 7 [*нормативтік қаулысымен*](http://online.zakon.kz/Document/?doc_id=30108453) берілген түсініктемені қараңыз

2. Парламентті және Парламент Мәжілісін төтенше немесе соғыс жағдайы кезеңінде, Президент өкілеттігінің соңғы алты айында, сондай-ақ осының алдындағы таратудан кейінгі бір жыл ішінде таратуға болмайды.

V БӨЛIМ

ҮКIМЕТ

64-бап

1. Үкiмет Қазақстан Республикасының атқарушы билiгiн жүзеге асырады, атқарушы органдардың жүйесiн басқарады және олардың қызметiне басшылық жасайды.

2007.21.05. [***№ 254-III***](http://online.zakon.kz/Document/?doc_id=30104598#sub_id=2500) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=640200). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=64) ([*бұр.ред.қара*](http://online.zakon.kz/Document/?doc_id=36107940#sub_id=640200)) 2-тармақ жаңа редакцияда

2. Үкімет алқалы орган болып табылады және өзінің қызметінде Республика Президентінің және Парламенттің алдында жауапты.

3. Конституцияның [57-бабының 6)-тармақшасында](#sub570600) көзделген ретте Үкiмет мүшелерi Парламент палаталарына есеп бередi.

4. Үкiметтiң құзыретi, ұйымдастырылуы мен қызмет тәртібі конституциялық заңмен белгiленедi.

65-бап

1. Қазақстан Республикасының Президентi Үкiметтi Конституцияда көзделген тәртiппен құрады.

2. Республика Премьер-Министрi тағайындалғаннан кейiнгi он күн мерзiм iшiнде Премьер-Министр Үкiметтiң құрылымы мен құрамы туралы Республика Президентiне ұсыныс енгiзедi.

3. Үкiмет мүшелерi Қазақстан халқы мен Президентiне ант бередi.

ҚР 07.10.98 ж. № 284-1 [*Заңымен*](http://online.zakon.kz/Document/?doc_id=51010769#sub_id=12) 66-бап өзгертілді

66-бап

Қазақстан Республикасының Үкіметі:

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=66) 1) тармақша жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=660000))

1) мемлекеттiң әлеуметтiк-экономикалық саясатының, оның қорғаныс қабiлетiнiң, қауiпсiздiгiнiң, қоғамдық тәртiптi қамтамасыз етудiң негiзгi бағыттарын әзiрлейдi және олардың жүзеге асырылуын ұйымдастырады; Республика Президентiнің келісімімен [мемлекеттік бағдарламаларды](http://online.zakon.kz/Document/?doc_id=39830582) бекітеді, сондай-ақ олардың орындалуын қамтамасыз етеді;

«Қазақстан Республикасының кейбір конституциялық заңдарына Қазақстан Республикасындағы әкімшілік реформа мәселелері бойынша өзгерістер мен толықтырулар енгізу туралы» Қазақстан Республикасы Конституциялық заңының және «Қазақстан Республикасының кейбір заңнамалық актілеріне Қазақстан Республикасындағы әкімшілік реформа мәселелері бойынша өзгерістер мен толықтырулар енгізу туралы» Қазақстан Республикасы Заңының Қазақстан Республикасының Конституциясына сәйкестігін қарау туралы» Қазақстан Республикасы Конституциялық Сотының 2023 жылғы 8 сәуірдегі № 7 [*нормативтік қаулысын*](http://online.zakon.kz/Document/?doc_id=36559657) қараңыз

2) Парламентке республикалық бюджеттi және оның атқарылуы туралы есептi ұсынады, бюджеттiң атқарылуын қамтамасыз етедi;

3) Мәжіліске заң жобаларын енгiзедi және заңдардың орындалуын қамтамасыз етедi;

4) мемлекеттік меншiктi басқаруды ұйымдастырады;

Қазақстан Республикасы Конституциялық Кеңесі 1999 жылғы 17 наурыздағы № 4/2 [*қаулысымен*](http://online.zakon.kz/Document/?doc_id=50007334) берілген түсініктемелерді қараңыз

5) Республиканың сыртқы саясатын жүргiзу жөнiнде шаралар әзiрлейдi;

6) министрлiктердiң, мемлекеттік комитеттердiң, өзге де орталық және жергiлiктi атқарушы органдардың қызметiне басшылық жасайды;

7) Республиканың министрлiктерi, мемлекеттік комитеттерi, өзге де орталық және жергiлiктi атқарушы органдары актілерінiң күшiн толық немесе қолданылу бөлiгiнде жояды немесе тоқтата тұрады;

8) 2017 ж. 10.03. № 51-VI ҚР [Заңымен](http://online.zakon.kz/Document/?doc_id=39221033#sub_id=66) алып тасталды ([*бұр.ред.қара*](http://online.zakon.kz/Document/?doc_id=36107940#sub_id=660800))

9) алынып тасталды

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=66) 9-1) тармақшамен толықтырылды

9-1) Республика Президентiнің келісімімен мемлекеттік бюджет есебінен қамтылатын барлық органдар үшін қаржыландырудың және қызметкерлердің еңбегіне ақы төлеудің бірыңғай жүйесін бекітеді;

10) өзiне Конституциямен, заңдармен және Президент актілерімен жүктелген өзге де қызметтердi орындайды.

ҚР Конституциялық Кеңесінің 17.03.99 ж. № 4/2; 12.04.01 ж. № 1/2 қаулыларымен берілген түсініктемелерді қараңыз

67-бап

Қазақстан Республикасының Премьер-Министрi:

1) Үкiмет қызметiн ұйымдастырып, оған басшылық жасайды және оның жұмысы үшiн дербес жауап бередi;

2) 2007.21.05. № 254-III ҚР [Заңымен](http://online.zakon.kz/Document/?doc_id=30104598#sub_id=2600) алып тасталды (бұр. [***ред***](http://online.zakon.kz/Document/?doc_id=30104618#sub_id=670000). қара)

3) Үкiмет қаулыларына қол қояды;

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=67) 4) тармақша өзгертілді ([*бұр.ред.қара*](http://online.zakon.kz/Document/?doc_id=36107940#sub_id=670400))

4) Үкiмет қызметiнiң негiзгi бағыттары жөнiнде және оның аса маңызды барлық шешiмдерi жөнiнде Президентке және Парламентке баяндап отырады;

5) Үкiмет қызметiн ұйымдастыруға және басшылық жасауға байланысты басқа да қызметтердi атқарады.

ҚР 07.10.98 ж. № 284-1 [*Заңымен*](http://online.zakon.kz/Document/?doc_id=51010769#sub_id=13) 68-бап өзгертілді

68-бап

1. Үкiмет мүшелерi өз құзыретi шегiнде шешiмдер қабылдауда дербестiкке ие әрi өздерiне бағынысты мемлекеттік органдардың жұмысы үшiн Қазақстан Республикасы Премьер-Министрінің алдында жеке-дара жауап бередi. Үкiметтiң жүргiзiп отырған саясатымен келiспейтiн немесе оны жүргiзбейтiн Үкiмет мүшесi орнынан түсуге өтiнiш бередi не ол лауазымнан босатылуға тиiс.

2007.21.05. [***№ 254-III***](http://online.zakon.kz/Document/?doc_id=30104598#sub_id=2700) ҚР Заңымен 2-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=680000). қара)

2. Үкімет мүшелерінің өкілді органның депутаттары болуға, оқытушылық, ғылыми немесе өзге шығармашылық қызметтерді қоспағанда, өзге де ақы төленетін жұмысты атқаруға, кәсіпкерлік іспен шұғылдануға, заңнамаға сәйкес өздерінің лауазымдық міндеттері болып табылатын жағдайларды қоспағанда, коммерциялық ұйымның басшы органының немесе байқаушы кеңесінің құрамына кіруге құқығы жоқ..

69-бап

1. Қазақстан Республикасының Үкіметі өз құзыретiнiң мәселелерi бойынша Республиканың бүкiл аумағында мiндеттi күшi бар қаулылар шығарады.

2. Республиканың Премьер-Министрi Республиканың бүкiл аумағында мiндеттi күшi бар өкiмдер шығарады.

3. Үкiметтiң қаулылары және Премьер-Министрдiң өкiмдерi Конституцияға, заң актілеріне, Республика Президентінің жарлықтары мен өкiмдерiне қайшы келмеуге тиiс.

70-бап

2007.21.05. [***№ 254-III***](http://online.zakon.kz/Document/?doc_id=30104598#sub_id=2800) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=700000). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=70) ([*бұр.ред.қара*](http://online.zakon.kz/Document/?doc_id=36107940#sub_id=700000)) 1-тармақ жаңа редакцияда

1. Үкімет жаңадан сайланған Республика Парламенті Мәжілісінің алдында өз өкілеттігін доғарады.

2. Егер Үкiмет және оның кез келген мүшесi өздерiне жүктелген мiндеттердi одан әрi жүзеге асыру мүмкiн емес деп есептесе, олар Республиканың Президентiне өз орнынан түсетiнi туралы мәлiмдеуге хақылы.

2007.21.05. [***№ 254-III***](http://online.zakon.kz/Document/?doc_id=30104598#sub_id=2800) ҚР Заңымен 3-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=700300). қара)

3. Парламент Мәжілісі немесе Парламент Үкіметке сенімсіздік білдірген жағдайда Үкімет орнынан түсетіні туралы Республика Президентіне мәлімдейді.

4. Орнынан түсудi қабылдау немесе қабылдамау туралы мәселенi Республиканың Президентi он күн мерзiмде қарайды.

5. Орнынан түсудi қабылдау Үкiметтiң не оның тиiстi мүшесiнiң өкiлеттiгi тоқтатылғанын бiлдiредi. Премьер-Министрдiң орнынан түсуiн қабылдау бүкiл Үкiметтiң өкiлеттiгi тоқтатылғанын бiлдiредi.

2007.21.05. [***№ 254-III***](http://online.zakon.kz/Document/?doc_id=30104598#sub_id=2800) ҚР Заңымен 6-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=700600). қара)

6. Үкiметтiң немесе оның мүшесiнiң орнынан түсуi қабылданбаған жағдайда Президент оған мiндеттерiн одан әрi жүзеге асыруды тапсырады.

7. Республиканың Президентi өз бастамасы бойынша Үкiметтiң өкiлеттiгiн тоқтату туралы шешiм қабылдауға және оның кез келген мүшесiн қызметтен босатуға хақылы. Премьер-Министрдi қызметiнен босату бүкiл Үкiметтiң өкiлеттiгi тоқтатылғанын бiлдiредi.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=71) VI бөлімнің тақырыбы өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=710000))

VI БӨЛIМ

КОНСТИТУЦИЯЛЫҚ СОТ

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=71) 71-бап жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=710000))

71-бап

2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420#sub_id=71) 1-тармақ өзгертілді (2022 ж. 19 қыркүйектен бастап қолданысқа енгізілді) ([*бұр. ред. қара*](http://online.zakon.kz/Document/?doc_id=32029845#sub_id=710100))

1. Қазақстан Республикасының Конституциялық Соты Төрағаны қоса алғанда, он бір судьядан тұрады, олардың өкілеттігі сегіз жылға созылады.

Бір адам Конституциялық Соттың судьясы болып бір реттен артық тағайындала алмайды.

2. Конституциялық Соттың Төрағасын Парламент Сенатының келісімімен Республиканың Президенті тағайындайды.

3. Конституциялық Соттың төрт судьясын - Республика Президенті, Конституциялық Соттың үш-үш судьясын тиісінше Сенат пен Мәжіліс тағайындайды.

Республика Президенті Конституциялық Сот Төрағасының ұсынуымен Конституциялық Сот Төрағасының орынбасарын Конституциялық Сот судьяларының арасынан тағайындайды.

4. Конституциялық Соттың судьясы қызметі депутаттық мандатпен, оқытушылық, ғылыми немесе өзге шығармашылық қызметтен басқа, өзге де ақы төленетін қызметтерді атқарумен, кәсіпкерлік қызметті жүзеге асырумен, коммерциялық ұйымның басшы органының немесе байқаушы кеңесінің құрамына кірумен сыйыспайды.

5. Конституциялық Соттың судьяларын өздерінің өкілеттігі мерзімі ішінде тұтқынға алуға, күштеп әкелуге, оған сот тәртібімен белгіленетін әкімшілік жазалау шараларын қолдануға, қылмыс үстінде ұсталған немесе ауыр қылмыстар жасаған реттерді қоспағанда, Парламенттің келісімінсіз қылмыстық жауапқа тартуға болмайды.

6. Конституциялық Соттың ұйымдастырылуы мен қызметі конституциялық заңмен реттеледі.

72-бап

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=72) 1-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=720000))

1. Конституциялық Сот Қазақстан Республикасы Президентінің, Сенат Төрағасының, Мәжіліс Төрағасының, Парламент депутаттары жалпы санының кемiнде бестен бiр бөлiгiнiң, Премьер-Министрдiң өтiнiшi бойынша:

1) дау туған жағдайда Республика Президентінің, Парламент депутаттарының сайлауын өткізудiң дұрыстығы және республикалық референдум өткізу туралы мәселенi шешедi;

2) Парламент қабылдаған заңдардың Республика Конституциясына сәйкестiгiн Президент қол қойғанға дейiн қарайды.

2007.21.05. № 254-III ҚР [***Заңымен***](http://online.zakon.kz/Document/?doc_id=30104598#sub_id=3000) 2-1) тармақшамен толықтырылды

2-1) Парламент және оның палаталары қабылдаған қаулылардың Республика Конституциясына сәйкестігін қарайды;

3) Республиканың халықаралық шарттарын бекiткенге дейiн олардың Конституцияға сәйкестiгiн қарайды;

4) Конституцияның нормаларына ресми түсiндiрме бередi;

5) Конституцияның [47-бабының 1](#sub470000) және [2-тармақтарында](#sub470200) көзделген реттерде қорытындылар бередi.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=72) 2-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=720200)); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=72) 2-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=720200))

2. Конституциялық Сот Конституцияның [44-бабының 10-1) тармақшасында](#sub441001) көзделген жағдайларда - Республика Президентінің өтiнiштерiн, сондай-ақ Конституцияның [78-бабында](#sub780000) белгiленген жағдайларда соттардың өтiнiштерiн қарайды.

ҚР Конституциялық Кеңесінің 03.07.00 ж. № 15/2; 13.12.01 ж. № 19/2 қаулыларымен берілген түсініктемелерді қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=72) 3-тармақпен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

3. Конституциялық Сот азаматтардың Конституцияда бекітілген құқықтары мен бостандықтарын тікелей қозғайтын Қазақстан Республикасының нормативтік құқықтық актілерінің Республика Конституциясына сәйкестігін олардың өтініштері бойынша қарайды.

Азаматтардың Конституциялық Сотқа жүгіну тәртібі мен шарттары конституциялық заңда айқындалады.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=72) 4-тармақпен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

4. Конституциялық Сот осы баптың 1-тармағының 3) және 4) тармақшаларында көрсетілген мәселелерді, сондай-ақ Қазақстан Республикасының нормативтік құқықтық актілерінің Республика Конституциясына сәйкестігін Республика Бас Прокурорының өтініштері бойынша қарайды.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=72) 5-тармақпен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

5. Конституциялық Сот Конституцияда бекітілген адамның және азаматтың құқықтары мен бостандықтарын қозғайтын нормативтік құқықтық актілердің Республика Конституциясына сәйкестігін Адам құқықтары жөніндегі уәкілдің өтініші бойынша қарайды.

73-бап

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=73) 1-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=730000))

1. Конституциялық Сотқа Конституцияның [72-бабының 1-тармағының 1)-тармақшасында](#sub720000) көрсетiлген мәселелер бойынша өтiнiш жасалған ретте, Президенттiң қызметiне кiрiсуi, Парламенттiң сайланған депутаттарын тiркеу не республикалық референдумның нәтижелерiн шығару тоқтатыла тұрады.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=73) 2-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=730200))

2. Конституциялық Сотқа Конституцияның [72-бабының 1-тармағының 2](#sub720102)) және [3)-тармақшаларында](#sub720103) көрсетiлген мәселелер бойынша өтiнiш жасалған ретте, тиiстi актiлерге қол қою не оларды бекіту мерзiмiнiң өтуi тоқтатыла тұрады.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=73) 3-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=730300))

3. Конституциялық Сот өз шешімін конституциялық заңда белгіленген мерзімдерде шығарады.

4. 2017 ж. 10.03. № 51-VI ҚР [Заңымен](http://online.zakon.kz/Document/?doc_id=39221033#sub_id=73) алып тасталды ([*бұр.ред.қара*](http://online.zakon.kz/Document/?doc_id=36107940#sub_id=730400))

74-бап

1. Қазақстан Республикасының Конституциясына сәйкес емес деп танылған заңдар мен халықаралық шарттарға қол қойылмайды не, тиiсiнше, бекітілмейдi және күшiне енгiзiлмейдi.

2007.21.05. [***№ 254-III***](http://online.zakon.kz/Document/?doc_id=30104598#sub_id=3100) ҚР Заңымен (бұр. [***ред***](http://online.zakon.kz/Document/?doc_id=30104618#sub_id=740000). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=74) ([*бұр.ред.қара*](http://online.zakon.kz/Document/?doc_id=36107940#sub_id=740200)); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=74) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=740200)) 2-тармақ жаңа редакцияда

2. Конституциялық Сот шешім қабылдаған күннен немесе ол белгілеген күннен бастап конституциялық емес деп танылған, оның ішінде адамның және азаматтың Конституцияда баянды етілген құқықтары мен бостандықтарына нұқсан келтіреді деп танылған заңдар мен өзге де құқықтық актілердің, олардың жекелеген ережелерінің күші жойылады және қолданылуға жатпайды.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=74) 3-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=740300))

3. Конституциялық Соттың шешiмдерi қабылданған күннен бастап күшiне енедi, Республиканың бүкiл аумағында жалпыға бiрдей мiндеттi, түпкiлiктi болып табылады және шағымдануға жатпайды.

ҚР Конституциялық Кеңесінің 13.12.01 ж. № 19/2 қаулысымен берілген түсініктемені қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=75) VII бөлімнің тақырыбы жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=750000))

VII бөлім

СОТТАР ЖӘНЕ СОТ ТӨРЕЛIГI. ПРОКУРАТУРА. АДАМ ҚҰҚЫҚТАРЫ ЖӨНІНДЕГІ УӘКІЛ

ҚР 07.10.98 ж. № 284-1 [*Заңымен*](http://online.zakon.kz/Document/?doc_id=51010769#sub_id=14) 75-бап өзгертілді

75-бап

1. Қазақстан Республикасында сот төрелiгiн тек сот қана жүзеге асырады.

ҚР Конституциялық Кеңесінің 15.02.02 ж. № 1 [***қаулысымен***](http://online.zakon.kz/Document/?doc_id=51029073) берілген түсініктемені қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=3200) ҚР Заңымен 2-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=750000). қара)

2. Сот билiгi сотта iс жүргiзудiң азаматтық, қылмыстық және заңмен белгiленген өзге де нысандары арқылы жүзеге асырылады. Заңда көзделген жағдайларда қылмыстық сот iсiн жүргiзу алқабилердің қатысуымен жүзеге асырылады.

Қазақстан Республикасы Конституциялық Кеңесінің 2007 жылғы 18 сәуірдегі № 4 [*нормативтік қаулысымен*](http://online.zakon.kz/Document/?doc_id=30101316), Қазақстан Республикасы Конституциялық Кеңесінің 2004 жылғы 18 маусымдағы № 7 [*Қаулысымен*](http://online.zakon.kz/Document/?doc_id=51048939) берілген түсініктемелерді қараңыз

2007.21.05. [***№ 254-III***](http://online.zakon.kz/Document/?doc_id=30104598#sub_id=3200) ҚР Заңымен 3-тармақ өзгертілді (бұр. [**ред**](http://online.zakon.kz/Document/?doc_id=30104618#sub_id=750300). қара)

3. Заңмен құрылған Республиканың Жоғарғы Соты, Республиканың жергілікті және басқа да соттары Республиканың соттары болып табылады.

4. Республиканың сот жүйесi Республика Конституциясымен және конституциялық заңмен белгiленедi. Қандай да бiр атаумен арнаулы және төтенше соттарды құруға жол берiлмейдi.

ҚР Конституциялық Кеңесінің 2006.14.04. № 1 [**қаулысымен**](http://online.zakon.kz/Document/?doc_id=30052698) берілген түсініктемені қараңыз

76-бап

1. Сот билiгi Қазақстан Республикасының атынан жүзеге асырылады және өзiне азаматтар мен ұйымдардың құқықтарын, бостандықтары мен заңды мүдделерiн қорғауды, Республиканың Конституциясының, заңдарының, өзге де нормативтiк құқықтық актілерінiң, халықаралық шарттарының орындалуын қамтамасыз етудi мақсат етiп қояды.

2. Сот билiгi Республика Конституциясының, заңдарының, өзге де нормативтiк құқықтық актілерінiң, халықаралық шарттарының негiзiнде туындайтын барлық iстер мен дауларға қолданылады.

ҚР Конституциялық Кеңесінің 22.03.99 ж. № 7/2; 20.12.00 ж. № 21/2 [*қаулыларымен*](http://online.zakon.kz/Document/?link_id=1001847299) берілген түсініктемелерді қараңыз

3. Соттар шешiмдерiнiң үкiмдерi мен өзге де қаулыларының Республиканың бүкiл аумағында мiндеттi күшi болады.

77-бап

1. Судья сот төрелiгiн iске асыру кезiнде тәуелсiз және Конституция мен заңға ғана бағынады.

2. Сот төрелiгiн iске асыру жөніндегі соттың қызметiне қандай да болсын араласуға жол берiлмейдi, және ол заң бойынша жауапкершiлiкке әкеп соғады. Нақты iстер бойынша судьялар есеп бермейдi.

3. Заңды қолданған кезде судья төмендегi принциптердi басшылыққа алуға тиiс:

1) адамның кiнәлi екендiгi заңды күшiне енген сот үкімімен танылғанша ол жасалған қылмысқа кiнәлi емес деп есептеледi;

2) бiр құқық бұзушылық үшiн ешкiмдi де қайтадан қылмыстық немесе әкiмшiлiк жауапқа тартуға болмайды;

3) өзiне заңмен көзделген соттылығын оның келісімiнсiз ешкiмнiң өзгертуiне болмайды;

Қазақстан Республикасы Конституциялық Кеңесінің 2007 жылғы 18 сәуірдегі № 4 [*нормативтік қаулысымен*](http://online.zakon.kz/Document/?doc_id=30101316), Қазақстан Республикасының Конституциялық Кеңестiң 1997 жылғы 6 наурыздағы № 3 [*қаулысымен*](http://online.zakon.kz/Document/?doc_id=51008352) берілген түсініктемені қараңыз

4) сотта әркiм өз сөзiн тыңдатуға құқылы;

5) жауапкершiлiктi белгiлейтiн немесе күшейтетiн, азаматтарға жаңа мiндеттемелер жүктейтiн немесе олардың жағдайын нашарлататын заңдардың керi күшi болмайды. Егер құқық бұзушылық жасалғаннан кейiн ол үшiн жауапкершiлiк заңмен алынып тасталса немесе жеңiлдетiлсе, жаңа заң қолданылады;

Қазақстан Республикасы Конституциялық Кеңесінің 2007 жылғы 18 сәуірдегі № 4 [*нормативтік қаулысымен*](http://online.zakon.kz/Document/?doc_id=30101316), Қазақстан Республикасы Конституциялық Кеңесі 1999 жылғы 10 наурыздағы № 2/2 [*қаулысымен*](http://online.zakon.kz/Document/?doc_id=51012617), Қазақстан Республикасы Жоғарғы Сотының 2016 жылғы 22 желтоқсандағы № 15 [*нормативтік қаулысымен*](http://online.zakon.kz/Document/?doc_id=35882071) берілген түсініктемені қараңыз

6) айыпталушы өзiнiң кiнәсiздiгiн дәлелдеуге мiндеттi емес;

7) ешкiм өзiне-өзi, жұбайына (зайыбына) және заңмен белгiленген шектегi жақын туыстарына қарсы айғақ беруге мiндеттi емес. Дiни қызметшiлер өздерiне сенiп сырын ашқандарға қарсы куәгер болуға мiндеттi емес;

8) адамның кiнәлi екендiгi жөніндегі кез келген күдiк айыпталушының пайдасына қарастырылады;

9) заңсыз тәсiлмен алынған айғақтардың заңды күшi болмайды. Ешкiм өзiнiң жеке мойындауы негiзiнде ғана сотталуға тиiс емес;

10) Қылмыстық заңды ұқсастығына қарай қолдануға жол берiлмейдi.

4. Конституциямен белгiленген сот төрелiгiнiң принциптерi Республиканың барлық соттары мен судьяларына ортақ және бiрыңғай болып табылады.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=78) 78-бап өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=780000))

78-бап

Соттардың Конституциямен баянды етiлген адамның және азаматтың құқықтары мен бостандықтарына нұқсан келтiретiн заңдар мен өзге де нормативтiк құқықтық актiлердi қолдануға хақысы жоқ. Егер сот қолданылуға тиiстi заң немесе өзге де нормативтiк құқықтық акт Конституциямен баянды етiлген адамның және азаматтың құқықтары мен бостандықтарына нұқсан келтiредi деп тапса, iс жүргiзудi тоқтата тұруға және осы актiнi конституциялық емес деп тану туралы ұсыныспен Конституциялық Сотқа жүгiнуге мiндеттi.

79-бап

1. Соттар тұрақты судьялардан тұрады, олардың тәуелсiздiгi Конституциямен және заңмен қорғалады. Судьяның өкiлеттiгi тек заңда белгiленген негiздер бойынша ғана тоқтатылуы немесе кiдiртiлуi мүмкiн.

Қазақстан Республикасы Конституциялық Кеңесінің 2004 жылғы 23 маусымдағы № 6 [*қаулысымен*](http://online.zakon.kz/Document/?doc_id=51049045), Қазақстан Республикасының Конституциялық Кеңестiң 1997 жылғы 6 наурыздағы № 3 [*қаулысымен*](http://online.zakon.kz/Document/?doc_id=51008352) берілген түсініктемені қараңыз

2. Судьяны тұтқынға алуға, күштеп әкелуге, оған сот тәртібімен белгiленетiн әкiмшiлiк жазалау шараларын қолдануға, қылмыс үстiнде ұсталған немесе ауыр [қылмыс жасаған](http://online.zakon.kz/Document/?doc_id=51036288) реттердi қоспағанда, Республика Жоғары Сот Кеңесiнiң қорытындысына негiзделген Қазақстан Республикасы Президентінің келісімiнсiз не Конституцияның [55-бабының 3)-тармақшасында](#sub550300) белгiленген жағдайда, Сенаттың келісімiнсiз қылмыстық жауапқа тартуға болмайды.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=79) 3-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=790300))

3. Республика соттарының судьяларына қойылатын талаптар конституциялық заңда айқындалады.

4. Судьяның қызметi депутаттық мандатпен, оқытушылық, ғылыми немесе өзге шығармашылық қызметтердi қоспағанда, өзге де ақы төленетiн жұмысты атқарумен, кәсiпкерлiкпен айналысумен, коммерциялық ұйымның басшы органының немесе байқаушы кеңесiнiң құрамына кiрумен сыйыспайды.

80-бап

Соттарды қаржыландыру, судьяларды тұрғын үймен қамтамасыз ету республикалық бюджет қаражаты есебiнен жүргiзiледi және ол сот төрелiгiн толық әрi тәуелсiз жүзеге асыру мүмкiндiгiн қамтамасыз етуге тиiс.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=81) 81-бап жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=810000))

81-бап

Қазақстан Республикасының Жоғарғы Соты азаматтық, қылмыстық істер, жергілікті және басқа да соттардың соттылығына жататын өзге де істер бойынша жоғары сот органы болып табылады, заңда көзделген жағдайларда өзінің соттылығына жататын сот істерін қарайды және сот практикасының мәселелерi бойынша түсiнiктемелер беріп отырады.

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=15) 82-бап өзгертілді; 2007.21.05. [***№ 254-III***](http://online.zakon.kz/Document/?doc_id=30104598#sub_id=3400) ҚР Заңымен 82-бап жаңа редакцияда (бұр. [***ред***](http://online.zakon.kz/Document/?doc_id=30104618#sub_id=820000). қара)

82-бап

1. Қазақстан Республикасы Жоғарғы Сотының Төрағасын және судьяларын Жоғары Сот Кеңесінің кепілдемесіне негізделген Республика Президентінің ұсынуымен Сенат сайлайды.

2. Жергілікті және басқа да соттардың төрағалары мен судьяларын Жоғары Сот Кеңесінің кепілдемесі бойынша Республика Президенті қызметке тағайындайды.

3. Соттарда конституциялық заңға сәйкес сот алқалары құрылуы мүмкін. Сот алқалары төрағаларына өкілеттіктер беру тәртібі конституциялық заңмен белгіленеді.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=82) 4-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=820400))

4. Жоғары Сот Кеңесінің Төрағасын Республика Президенті Парламент Сенатының келісімімен тағайындайды.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=82) 5-тармақ жаңа редакцияда (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=820500))

5. Жоғары Сот Кеңесінің мәртебесі, құрамын қалыптастыру тәртібі және жұмысын ұйымдастыру заңда айқындалады.

ҚР Конституциялық Кеңесінің 05.07.00 ж. № 11/2 қаулысымен берілген түсініктемені қараңыз

83-бап

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=83) 1-тармақ жаңа редакцияда ([*бұр.ред.қара*](http://online.zakon.kz/Document/?doc_id=36107940#sub_id=830000))

1. Прокуратура мемлекет атынан Қазақстан Республикасының аумағында заңдылықтың сақталуына заңда белгіленген шекте және нысандарда жоғары қадағалауды жүзеге асырады, сотта мемлекеттің мүддесiн бiлдiредi және мемлекет атынан қылмыстық қудалауды жүзеге асырады.

ҚР Конституциялық кеңесінің 2013 жылғы 6 наурыздағы № 1 [*нормативтік қаулысымен*](http://online.zakon.kz/Document/?doc_id=31344357), Қазақстан Республикасының Конституциялық Кеңестiң 1997 жылғы 6 наурыздағы № 3 [*қаулысымен*](http://online.zakon.kz/Document/?doc_id=51008352) берілген түсініктемені қараңыз

2. Республика Прокуратурасы төменгi прокурорларды жоғары тұрған прокурорларға және Республика Бас Прокурорына бағындыра отырып, бiрыңғай орталықтандырылған жүйе құрайды. Ол өз өкiлеттiгiн басқа мемлекеттік органдардан, лауазымды адамдардан тәуелсiз жүзеге асырады және Республика Президентiне ғана есеп бередi.

3. Республиканың Бас Прокурорын өз өкiлеттiгi мерзiмi iшiнде тұтқынға алуға, күштеп әкелуге, оған сот тәртібімен әкiмшiлiк жазалау шараларын қолдануға, қылмыс үстiнде ұсталған немесе [ауыр қылмыстар](http://online.zakon.kz/Document/?doc_id=51036288) жасаған реттердi қоспағанда, Сенаттың келісімiнсiз қылмыстық жауапқа тартуға болмайды. Бас Прокурор өкiлеттiгiнiң мерзiмi бес жыл.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=83) 4-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=830400))

4. Республика прокуратурасының құзыретi, ұйымдастырылуы мен қызмет тәртібі конституциялық заңда белгiленедi.

ҚР Конституциялық Кеңесінің 26.12.00 ж. № 23/2 қаулысымен берілген түсініктемені қараңыз

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=831) 83-1-баппен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды)

83-1-бап

1. Қазақстан Республикасындағы Адам құқықтары жөніндегі уәкіл адам мен азаматтың бұзылған құқықтары мен бостандықтарын қалпына келтіруге жәрдемдеседі, адам мен азаматтың құқықтары мен бостандықтарын ілгерілетуге ықпал етеді.

2. Адам құқықтары жөніндегі уәкіл өз өкілеттіктерін жүзеге асыру кезінде тәуелсіз болады және мемлекеттік органдар мен лауазымды адамдарға есеп бермейді.

3. Қылмыс орнында ұстап алынған немесе ауыр қылмыстар жасаған жағдайлардан басқа кезде, Адам құқықтары жөніндегі уәкілді өз өкілеттігінің мерзімі ішінде тұтқынға алуға, күштеп әкелуге, оған сот тәртібімен белгіленетін әкімшілік жазалау шараларын қолдануға, Сенаттың келісімінсіз қылмыстық жауаптылыққа тартуға болмайды.

4. Адам құқықтары жөніндегі уәкілдің құқықтық жағдайы және қызметін ұйымдастыру конституциялық заңда айқындалады.

84-бап. 2007.21.05. № 254-III ҚР [Заңымен](http://online.zakon.kz/Document/?doc_id=30104598#sub_id=3500) алып тасталды (бұр. [***ред***](http://online.zakon.kz/Document/?doc_id=30104618#sub_id=840000). қара)

VIII БӨЛIМ

ЖЕРГIЛIКТI МЕМЛЕКЕТТIК БАСҚАРУ ЖӘНЕ ӨЗIН-ӨЗI БАСҚАРУ

85-бап

Жергiлiктi мемлекеттік басқаруды тиiстi аумақтағы iстiң жай-күйiне жауапты жергiлiктi өкiлдi және атқарушы органдар жүзеге асырады.

86-бап

1. Жергiлiктi өкiлдi органдар - мәслихаттар тиiстi әкiмшiлiк-аумақтық, бөлiнiстегi халықтың еркiн бiлдiредi және жалпымемлекеттік мүдделердi ескере отырып, оны iске асыруға қажеттi шараларды белгiлейдi, олардың жүзеге асырылуын бақылайды.

2007.21.05. [***№ 254-III***](http://online.zakon.kz/Document/?doc_id=30104598#sub_id=3600) ҚР Заңымен 2-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=860200). қара)

2. Мәслихаттарды жалпыға бiрдей, тең, төте сайлау құқығы негiзiнде жасырын дауыс беру арқылы бес жыл мерзiмге халық сайлайды.

3. Қазақстан Республикасының жиырма жасқа толған азаматы мәслихат депутаты болып сайлана алады. Республика азаматы бiр мәслихаттың ғана депутаты бола алады.

4. Мәслихаттардың қарауына мыналар жатады:

1) аумақты дамыту жоспарларын, экономикалық және әлеуметтiк бағдарламаларын, жергiлiктi бюджеттi және олардың атқарылуы туралы есептердi бекіту;

2) өздерiнiң қарауына жатқызылған жергiлiктi әкiмшiлiк-аумақтық құрылыс мәселелерiн шешу;

3) заңмен мәслихат құзыретiне жатқызылған мәселелер бойынша жергiлiктi атқарушы органдар басшыларының есептерiн қарау;

4) мәслихаттың тұрақты комиссияларын және өзге де жұмыс органдарын құру, олардың қызметi туралы есептердi тыңдау, мәслихат жұмысын ұйымдастыруға байланысты өзге де мәселелердi шешу;

5) Республика заңдарына сәйкес азаматтардың құқықтары мен заңды мүдделерiн қамтамасыз ету жөніндегі өзге де өкiлеттiктердi жүзеге асыру.

2007.21.05. [***№ 254-III***](http://online.zakon.kz/Document/?doc_id=30104598#sub_id=3600) ҚР Заңымен (бұр. [**ред**](http://online.zakon.kz/Document/?doc_id=30104618#sub_id=860500). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=86) ([*бұр.ред.қара*](http://online.zakon.kz/Document/?doc_id=36107940#sub_id=860500)) 5-тармақ жаңа редакцияда

5. Мәслихаттың өкілеттігін мерзімінен бұрын Республика Президенті Премьер-Министрмен және Парламент Палаталарының төрағаларымен консультациялардан кейін тоқтатады, сондай-ақ мәслихат өзін-өзі тарату туралы шешім қабылдаған ретте де оның өкілеттігі мерзімінен бұрын тоқтатылады.

6. Мәслихаттардың құзыретi, ұйымдастырылуы мен қызмет тәртібі, олардың депутаттарының құқықтық жағдайы [заңмен](http://online.zakon.kz/Document/?doc_id=51021546#sub_id=50000) белгiленедi.

ҚР 07.10.98 ж № 284-1 [***Заңымен***](http://online.zakon.kz/Document/?doc_id=51010769#sub_id=16) 87-бап өзгертілді

87-бап

1. Жергiлiктi атқарушы органдар Қазақстан Республикасының атқарушы органдарының бiрыңғай жүйесiне кiредi, тиiстi аумақтың мүддесi мен даму қажеттілігiн ұштастыра отырып, атқарушы билiктiң жалпы мемлекеттік саясатын жүргiзудi қамтамасыз етедi.

2. Жергiлiктi атқарушы органдардың қарауына мыналар жатады:

1) аумақты дамыту жоспарларын, экономикалық және әлеуметтiк бағдарламаларын, жергiлiктi бюджеттi әзiрлеу және олардың атқарылуын қамтамасыз ету;

2) коммуналдық меншiктi басқару;

3) жергiлiктi атқарушы органдардың басшыларын қызметке тағайындау және қызметтен босату, жергiлiктi атқарушы органдардың жұмысын ұйымдастыруға байланысты өзге де мәселелердi шешу;

4) жергiлiктi мемлекеттік басқару мүддесiне сай Республика заңдарымен жергiлiктi атқарушы органдарға жүктелетiн өзге де өкiлеттiктердi жүзеге асыру;

3. Жергiлiктi атқарушы органды Республика Президентi мен Үкіметінiң өкiлi болып табылатын тиiстi әкiмшiлiк-аумақтық бөлiнiстiң әкімі басқарады.

2007.21.05. [*№ 254-III*](http://online.zakon.kz/Document/?doc_id=30104598#sub_id=3700) ҚР Заңымен (бұр. [*ред*](http://online.zakon.kz/Document/?doc_id=30104618#sub_id=870400). қара); 2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=87) 4-тармақ өзгертілді ([*бұр.ред.қара*](http://online.zakon.kz/Document/?doc_id=36107940#sub_id=870400)); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=87) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=870400)) 4-тармақ жаңа редакцияда

4. Облыстардың, республикалық маңызы бар қалалардың және астананың әкімдерін тиісінше облыстың аумағында орналасқан мәслихаттар депутаттарының немесе республикалық маңызы бар қалалардың және астананың мәслихаттары депутаттарының келісімімен Республика Президенті қызметке тағайындайды.

Республика Президенті дауыс беру жүргізілетін кемінде екі кандидатураны ұсынады. Дауыс беруге қатысқан мәслихат депутаттарының көп дауысын алған кандидат олардың келісімін алды деп есептеледі.

 «Облыс аумағында орналасқан мңслихаттар немесе республикалық маңызы бар қалалар жңне астана мңслихаттары депутаттарының облыс, республикалық маңызы бар қала жңне астана ңкімін лауазымға тағайындауға келісім беруі қағидаларын бекіту туралы» Қазақстан Республикасы Президентінің 2022 жылғы 8 маусымдағы № 912 [*Жарлығын*](http://online.zakon.kz/Document/?doc_id=35565075) қараңыз

Өзге әкімшілік-аумақтық бірліктердің әкімдері заңда айқындалатын тәртіппен қызметке тағайындалады немесе сайланады, сондай-ақ қызметінен босатылады. Республика Президенті өзінің ұйғаруы бойынша облыстардың, республикалық маңызы бар қалалардың және астананың әкімдерін қызметінен босатуға құқылы.

2007.21.05. [***№ 254-III***](http://online.zakon.kz/Document/?doc_id=30104598#sub_id=3700) ҚР Заңымен 5-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=870500). қара); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=87) 5-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=870500))

5. Мәслихат депутаттарының жалпы санының кемінде бестен бірінің бастамасы бойынша әкімге сенімсіздік білдіру туралы мәселе қойылуы мүмкін. Бұл жағдайда мәслихат өз депутаттарының жалпы санының көпшілік даусымен әкімге сенімсіздік білдіруге және оны қызметінен босату жөнінде облыстардың, республикалық маңызы бар қалалардың және астананың әкімдеріне қатысты тиісінше Республика Президентінің не өзге де әкімшілік-аумақтық бірліктердің әкімдеріне қатысты жоғары тұрған әкімнің алдына мәселе қоюға құқылы. Облыстар, республикалық маңызы бар қалалар және астана әкімдерінің өкілеттігі жаңадан сайланған Республика Президенті қызметіне кіріскен кезде тоқтатылады.

6. Жергiлiктi атқарушы органдардың құзыретi ұйымдастырылуы және олардың қызмет тәртібі [заңмен](http://online.zakon.kz/Document/?doc_id=51021546#sub_id=260000) белгiленедi.

88-бап

1. Мәслихаттар өз құзыретіндегі мәселелер бойынша шешiмдер, ал әкiмдер - тиiстi әкiмшiлiк-аумақтық бөлiнiстiң аумағында орындалуға мiндеттi шешiмдер мен өкiмдер қабылдайды.

2. Мәслихаттардың жергiлiктi бюджет кiрiсiн қысқартуды немесе жергiлiктi бюджет шығысын ұлғайтуды көздейтiн шешiмдерiнiң жобалары әкiмнiң оң қорытындысы болған кезде ғана қарауға енгiзiлуi мүмкiн.

3. Қазақстан Республикасының Конституциясы мен заңдарына сәйкес келмейтiн мәслихат шешiмдерiнiң күшi сот тәртібімен жойылуы мүмкiн.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=88) 4-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=880400))

4. Әкiмдердiң шешiмдерi мен өкiмдерiнiң күшiн тиiсiнше Қазақстан Республикасының Үкіметі не жоғары тұрған әкiм жоюы мүмкiн, сондай-ақ олардың күшi сот тәртібімен жойылуы мүмкiн.

ҚР Конституциялық Кеңесінің 31.05.00 ж. № 3/2 [*қаулысымен*](http://online.zakon.kz/Document/?doc_id=51018312) берілген түсініктемені қараңыз

89-бап

1. Қазақстан Республикасында жергiлiктi маңызы бар мәселелердi тұрғын халықтың өзi шешуiн қамтамасыз ететiн жергiлiктi өзiн-өзi басқару танылады.

2007.21.05. [***№ 254-III***](http://online.zakon.kz/Document/?doc_id=30104598#sub_id=3800) ҚР Заңымен 2-тармақ жаңа редакцияда (бұр. [***ред***](http://online.zakon.kz/Document/?doc_id=30104618#sub_id=890000). қара)

2. Жергілікті өзін-өзі басқаруды тұрғын халық тікелей жүзеге асырады, сондай-ақ ол мәслихаттар және халық топтары жинақы тұратын аумақтарды қамтитын жергілікті қоғамдастықтардағы басқа да жергілікті өзін-өзі басқару органдары арқылы жүзеге асырылады.

Жергілікті өзін-өзі басқару органдарына мемлекеттік функцияларды жүзеге асыру заңға сәйкес берілуі мүмкін.

2007.21.05. [***№ 254-III***](http://online.zakon.kz/Document/?doc_id=30104598#sub_id=3800) ҚР Заңымен 3-тармақ жаңа редакцияда (бұр. [**ред**](http://online.zakon.kz/Document/?doc_id=30104618#sub_id=890300). қара)

3. Қазақстанда жергілікті өзін-өзі басқаруды ұйымдастыру мен олардың қызметі [заңмен](http://online.zakon.kz/Document/?doc_id=51021546) реттеледі.

4. Жергiлiктi өзiн-өзi басқару органдарының дербестiгiне олардың заңмен белгiленген өкiлеттiгi шегiнде кепiлдiк берiледi.

IX БӨЛIМ

ҚОРЫТЫНДЫ ЖӘНЕ ӨТПЕЛI ЕРЕЖЕЛЕР

90-бап

1. Республикалық референдумда қабылданған Қазақстан Республикасының Конституциясы референдум нәтижелерi ресми түрде жарияланған күннен бастап күшiне енедi, сол мезгiлден бастап бұрынғы қабылданған Қазақстан Республикасы Конституциясының күшi жойылады.

2. Республикалық референдумда Конституция қабылданған күн мемлекеттік мереке - Қазақстан Республикасының Конституциясы Күнi деп жарияланады.

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=17) 91-бап өзгертілді

91-бап

2007.21.05. [***№ 254-III***](http://online.zakon.kz/Document/?doc_id=30104598#sub_id=3900) ҚР Заңымен 1-тармақ өзгертілді (бұр. [***ред***](http://online.zakon.kz/Document/?doc_id=30104618#sub_id=910000). қара)

1. Қазақстан Республикасының Конституциясына Республика Президентінің өз бастамасымен, Парламенттiң немесе Үкiметтiң ұсынысымен қабылданған шешiмi бойынша өткiзiлетiн республикалық референдум өзгертулер мен толықтырулар енгізуi мүмкiн. Егер Президент оны Парламенттiң қарауына беру қажет деп ұйғарса, Конституцияға енгiзiлетiн өзгертулер мен толықтырулар жобасы республикалық референдумға шығарылмайды. Мұндай жағдайда Парламенттiң шешiмi Конституцияда белгiленген тәртiппен қабылданады. Егер Республика Президентi Конституцияға өзгерістер мен толықтыруларды республикалық референдумға шығару туралы Парламенттiң ұсынысын қабылдамай тастаса, онда Парламент Палаталарының әрқайсысының депутаттары жалпы санының кемiнде бестен төртiнiң көпшiлiк даусымен Парламент осы өзгерістер мен толықтыруларды Конституцияға енгізу туралы заң қабылдауға хақылы. Мұндай жағдайда Республика Президентi осы заңға қол қояды немесе оны республикалық референдумға шығарады, егер республикалық референдумға қатысуға құқығы бар Республика азаматтарының жартысынан астамы дауыс беруге қатысса, ол өткiзiлдi деп есептеледi. Республикалық референдумға шығарылған Конституцияға өзгерістер мен толықтырулар, егер олар үшін облыстардың, республикалық маңызы бар қалалардың және астананың кемінде үштен екісінде дауыс беруге қатысқан азаматтардың жартысынан астамы жақтап дауыс берсе, қабылданды деп есептеледі.

ҚР Конституциялық Кеңесінің 04.12.98 ж. № 13/2 [*қаулысымен*](http://online.zakon.kz/Document/?doc_id=51012226), Қазақстан Республикасы Конституциялық Кеңесінің 2019 жылғы 20 наурыздағы № 2 [*қорытындысымен*](http://online.zakon.kz/Document/?doc_id=39471192) берілген түсініктемені қараңыз

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=91) ([*бұр.ред.қара*](http://online.zakon.kz/Document/?doc_id=36107940#sub_id=910200)); 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=91) (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=910200)); 2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420#sub_id=91) (2022 ж. 19 қыркүйектен бастап қолданысқа енгізілді) ([*бұр. ред. қара*](http://online.zakon.kz/Document/?doc_id=32029845#sub_id=910200)) 2-тармақ жаңа редакцияда

2. Конституцияда белгiленген мемлекеттiң тəуелсіздігі, Республиканың бiртұтастығы мен аумақтық тұтастығы, оны басқару нысаны, Республика қызметінің түбегейлі принциптері, Республика Президенті жеті жыл мерзімге сайланады және бір адам бір реттен артық Республика Президенті болып сайлана алмайды деген ережелер өзгермейді.

2017 ж. 10.03. № 51-VI ҚР [*Заңымен*](http://online.zakon.kz/Document/?doc_id=39221033#sub_id=91) 3-тармақпен толықтырылды; 2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=91) 3-тармақ өзгертілді (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=910300))

3. Республика Конституциясына енгізілетін өзгерістер мен толықтырулар, олардың осы баптың 2-тармағында белгіленген талаптарға сәйкес келетіні туралы Конституциялық Соттың қорытындысы болған жағдайда, республикалық референдумға немесе Республика Парламентінің қарауына шығарылады.

92-бап

1. Конституциялық заңдар Конституция күшiне енген күннен бастап бiр жыл iшiнде қабылдануға тиiс. Егер Конституцияда конституциялық деп аталған заңдар немесе заң күшi бар актiлер ол күшiне енген кезде қабылданып қойған болса, онда олар Конституцияға сәйкес келтiрiледi де, Қазақстан Республикасының конституциялық заңдары деп есептеледi.

2. Конституцияда аталған өзге заңдар Парламент белгiлейтiн тәртiп пен мерзiмде, бiрақ Конституция күшiне енген күннен бастап екi жылдан кешiктiрiлмей қабылдануға тиiс.

3. Республика Президентінің өзiне берiлген қосымша өкiлеттiктi жүзеге асыру мерзiмi iшiнде «Қазақстан Республикасының Президентi мен жергiлiктi әкiмдерге уақытша қосымша өкiлеттiк беру туралы» 1993 жылғы 10 желтоқсандағы Қазақстан Республикасының Заңына сәйкес шыққан және заң күшi бар Жарлықтары Республика заңдарын өзгерту, толықтыру немесе күшiн жою үшiн көзделген тәртiппен ғана өзгертiлуi, толықтырылуы немесе күшiн жоюы мүмкiн. 1993 жылғы 28 қаңтарда қабылданған Қазақстан Республикасы Конституциясының 64-бабының 12-15, 18 және 20 тармақтарымен көзделген мәселелер бойынша өзiне берiлген қосымша өкiлеттiктi жүзеге асыру мерзiмi iшiнде шыққан Республика Президентінің Жарлықтары Республика Парламентiнiң бекітуiне жатпайды.

4. Конституция күшiне енген кезде қолданылып жүрген Қазақстан Республикасының заңдары оған қайшы келмейтiн бөлiгiнде қолданылады және Конституция қабылданған күннен бастап екi жыл iшiнде оған сәйкес келтiрiлуге тиiс.

ҚР Конституциялық Кеңесінің 15.06.00 ж. № 8/2 [***қаулысымен***](http://online.zakon.kz/Document/?doc_id=30965913) берілген түсініктемені қараңыз

93-бап

Конституцияның [7-бабын](#sub70000) жүзеге асыру мақсатында Үкiмет, жергiлiктi өкiлдi және атқарушы органдар [арнаулы заңға](http://online.zakon.kz/Document/?doc_id=51008034) сәйкес Қазақстан Республикасының барлық азаматтары мемлекеттік тiлдi еркiн әрi тегiн меңгеруi үшiн қажеттi ұйымдастырушылық, материалдық және техникалық жағдайдың бәрiн жасауға мiндеттi.

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=18) 94-бап өзгертілді

94-бап

1. Конституция күшiне енген кезде қолданылып жүрген Қазақстан Республикасының заңдарына сәйкес сайланған Қазақстан Республикасының Президентi Конституция белгiлеген Қазақстан Республикасы Президентінің өкiлеттiктерiне ие болады және оларды 1995 жылғы 29 сәуiрде республикалық референдумда қабылданған шешiм бойынша белгiленген мерзiм iшiнде жүзеге асырады. Қазақстан Республикасы Президентінің келісімiмен Республика Президентi өкiлеттiгiнiң қазiргi мерзiмi Республика Парламентi Палаталарының бiрлескен отырысында Палаталардың әрқайсысының депутаттары жалпы санының көпшiлiк даусымен қабылданған Республика Парламентiнiң қаулысымен қысқартылуы мүмкiн. Мұндай жағдайда Парламент Мәжілісi бiр ай iшiнде Қазақстан Республикасы Президентінің сайлауын тағайындайды. Осы сайлаудың қорытындылары бойынша сайланған Республика Президентi сайлау қорытындылары жарияланған күннен бастап бiр ай iшiнде ант бередi және жетi жылдан кейiн желтоқсанның бiрiншi жексенбiсiнде өткiзiлуге тиiс кезектi Президент сайлауында сайланған Республика Президентi қызметiне кiрiскенге дейiн өз өкiлеттiгiн жүзеге асырады.

Қазақстан Республикасы Конституциялық кеңесінің 2005 жылғы 19 тамыздағы № 5 [*нормативтік қаулысымен*](http://online.zakon.kz/Document/?doc_id=30021852) берілген түсініктемені қараңыз

2. Конституция күшiне енген кезде қолданылып жүрген Қазақстан Республикасының заңдарына сәйкес сайланған Қазақстан Республикасының Вице-Президентi өзi сайланған мерзiм аяқталғанға дейiн өкiлеттiгiн сақтайды.

2007.21.05. № 254-III ҚР [***Заңымен***](http://online.zakon.kz/Document/?doc_id=30104598#sub_id=4000) 94-1-баппен толықтырылды

94-1-бап

Конституцияның [41-бабы 1-тармағының](#sub410000) Республика Президентінің өкілеттік мерзімін белгілейтін ережесі 2005 жылғы 4 желтоқсандағы сайлауда сайланған Республика Президентінің жеті жылдық өкілеттік мерзімінің аяқталуына байланысты өткізілетін президенттік сайлау қорытындысы бойынша Республика Президенті болып сайланған адамға қолданылатын болады.

2022 ж. 17.09. № 142-VII ҚР [*Заңымен*](http://online.zakon.kz/Document/?doc_id=39691420#sub_id=942) 94-2-баппен толықтырылды (2022 ж. 19 қыркүйектен бастап қолданысқа енгізілді)

94-2-бап

Конституцияның [42-бабы 5-тармағының](#sub420500) ережесі Конституцияның осы нормасы күшіне енгеннен кейін өткізілетін президенттік сайлау қорытындысы бойынша Республика Президенті болып сайланған адамдарға қолданылатын болады.

ҚР 07.10.98 ж. № 284-1 [***Заңымен***](http://online.zakon.kz/Document/?doc_id=51010769#sub_id=19) 95-бап өзгертілді

95-бап

1. Бiрiншi сайланған Сенат депутаттарының жартысы төрт жыл мерзiмге, депутаттардың екiншi жартысы екi жыл мерзiмге [конституциялық заңмен](http://online.zakon.kz/Document/?doc_id=51004029) белгiленген тәртiппен сайланады.

2. Қазақстан Республикасы Конституциясының Парламент Мәжілісi депутаттарын партиялық тiзiмдер негiзiнде сайлау туралы ережелерi екiншi шақырылатын Парламент Мәжілісi депутаттарын сайлаудан бастап қолданылады.

96-бап

Конституция күшiне енген күннен бастап Қазақстан Республикасының Министрлер Кабинетi онда белгiленген Қазақстан Республикасы Үкіметінiң құқықтарына, мiндеттерi мен жауапкершiлiгiне ие болады.

97-бап

Қазақстан Республикасының Конституциялық Кеңесiнiң бiрiншi құрамы былайша құрылады: Республика Президентi, Парламент Сенатының Төрағасы мен Парламент Мәжілісiнiң Төрағасы Конституциялық Кеңестiң мүшелерiнен бiр бiрден үш жыл мерзiмге, ал Конституциялық Кеңестiң мүшелерiнен бiр бiрден алты жыл мерзiмге тағайындайды, Конституциялық Кеңестiң Төрағасын Республика Президентi алты жыл мерзiмге тағайындайды.

98-бап

1. Конституцияда көзделген сот төрелiгi мен тергеу органдары тиiстi заңдарда көзделген тәртiп пен мерзiмде құрылады. Олар құрылғанға дейiн жұмыс iстеп тұрған сот төрелiгi мен тергеу органдары өз өкiлеттiктерiн сақтайды.

2. Қазақстан Республикасының Жоғарғы Сотының және Жоғары Төрелiк Сотының, жергiлiктi соттардың судьялары Конституцияда көзделген соттар құрылғанға дейiн өз өкiлеттiктерiн сақтайды. Судьялардың бос орындары Конституцияда белгiленген тәртiппен толықтырылады.

2022 ж. 08.06. ҚР [*Заңымен*](http://online.zakon.kz/Document/?doc_id=35171532#sub_id=99) 99-баппен толықтырылды (2022 ж. 22.06 республикалық референдумда қабылданды, 2022 ж. 08.06. нәтижелер туралы ресми хабарлама жарияланды) ([*бұр.ред.қара*](http://online.zakon.kz/Document/?doc_id=32056443#sub_id=910300))

99-бап

1. Конституциялық Сот және Жоғары аудиторлық палата құрылғанға дейін Конституциялық Кеңестің және Республикалық бюджеттің атқарылуын бақылау жөніндегі есеп комитетінің төрағалары мен мүшелері өз өкілеттіктерін сақтайды.

Конституциялық Сот құрылғанға дейін Конституцияның [72-бабының 1 және 2-тармақтарында](#sub720000) көзделген Конституциялық Соттың функцияларын Конституциялық Кеңес жүзеге асырады.

2. Конституциялық Кеңестің нормативтік қаулылары Конституцияға қайшы келмейтін бөлігінде оларды Конституциялық Сот қайта қарағанға дейін қолданылады.

3. Қазақстан Республикасы Конституциясының Парламент Палаталарын қалыптастыру туралы ережелері сегізінші сайланған Парламент Мәжілісі депутаттарының сайлауынан бастап қолданылады.